Pöytäkirja 25.05.2020/Pykälä 156\nLeila Savolainen ja 42 muuta valtuutettua ovat jättäneet valtuustoaloitteen 16.3.2020 koskien maahanmuuttajien täsmäkoulutusta vanhustyöhön. Valtuustoaloitteen mukaan valtakunnallisesti ja paikallisesti saamme jatkuvasti tietoa siitä, miten Suomessa vanhusten määrä kasvaa, tuleva hoitajamitoitus vaatii vähintään 4500 uutta työntekijää ja mm. lähihoitajakoulutuksiin hakijamäärät pienenevät vuosi vuodelta. SUPERin edustaja kertoi Kuopion kaupungin yhteistyötoimikunnan kokouksessa 2/2020, miten he mainostavat peruskoululaisille lähihoitajan koulutusta jo 8. luokalta lähtien. Tästäkin huolimatta hakijoita ei ole riittävästi.\nViimeistään nyt myös Kuopiossa on herättävä siihen, että on tärkeää tarjota Savon ammattiopiston yhteishaussa olevien lähihoitajaopintojen lisäksi alueella oleville maahanmuuttajille mahdollisuus opiskella heille suunnitellussa koulutuksessa vanhustyöhön suuntautuva lähihoitajan tutkinto, jossa suomen kielen opiskeluun panostetaan ammattitutkinnon ohella. Ammattitutkinnon vaatimuksista ei tingitä. Eri puolella Suomea on koulutettu myös vanhusten hoitoavustajia (ent. kotiavustaja). Koulutuksen kesto on vuoden mittainen ja se on osa lähihoitajatutkintoa. He ovat työllistyneet kotihoitoon, palvelutaloihin ja hoivakoteihin. Jos henkilöllä on ollut maahan saapuessa tutkinto ja työn saanti on kiinni tutkinnon täydentämisestä ja sujuvasta kielitaidosta, oppisopimuskoulutus lienee tällöin se sopivin muoto.\nMaahanmuuttajien täsmäkouluttamista vanhustyöhön on käyty läpi valtuustoaloitteen pohjalta keskusteluin Pohjois-Savon ELY-keskuksen ja TE-toimiston, Savon ammattiopiston sekä kaupungin rekrytointipalvelun, vanhuspalvelun, sairaalapalvelun ja työllisyyspalvelun edustajien kesken. Yhteenvetona näistä keskusteluista voidaan todeta, että aihealueeseen liittyvään kehittämistyöhön on Kuopion alueella panostettu vahvasti mm. erilaisten pilotointien ja hankkeiden kautta.\nKuopiossa on esimerkiksi huhti-toukokuussa käynnissä rekrytointi työvoimakoulutuksena järjestettävään maahanmuuttajille suunnattuun lähihoitajakoulutukseen. Kyseisen koulutuksen on ollut tarkoitus alkaa kesäkuussa, mutta valitettavasti poikkeustila viivästyttää koulutuksen alkua. Koulutuksessa on mahdollisuus suuntautua vanhustyöhön tai vammaistyöhön. Koulutuksen on tarkoitus tuottaa 15 maahanmuuttajataustaista ammattilaista hoivatyöhön.\nKoulutusten suunnittelu- ja kehittämistyössä tulee ottaa huomioon voimassa oleva lainsäädäntö ja valmisteilla olevat muutokset mm. hoitajamitoitukseen. Lainsäädäntö määrittelee työnjaolliset kysymykset sairaanhoitaja-lähihoitaja-hoiva-avustaja –akselilla. Kuopion kaupungin rekrytointipalvelusta ja vanhuspalvelusta saadun tiedon mukaan hoiva-avustajakoulutuksen käytettävyys on tällä hetkellä hoivatyössä rajallinen, koska hoivatyössä vaaditaan usein laaja-alaisempaa koulutusta. Hoiva-avustajan koulutuksella suoritettavia avustavia tehtäviä ei ole kovinkaan paljon tarjolla.\nHoiva-avustajan rajallinen tehtäväkenttä tuli esille myös TE-hallinnon edustajien kommenteissa, eikä panostuksia hoiva-avustajakoulutukseen nähty nykylainsäädännön valossa tarkoituksenmukaisena. TE-hallinnon näkökulmasta hoiva-avustajien työ-markkinat näyttäytyvät pienenä. Varsin usein hoiva-avustajakoulutus on toiminut ponnahduksena lähihoitajakoulutukseen, joka takaa selvästi paremmat ja monipuolisemmat työllistymisnäkymät. Kielitaitovaatimusten näkökulmasta hoiva-avustajakoulutus ei tuo opiskelijalle helpotusta. Edellä esitetyn perusteella nähdään tärkeänä kohdentaa resursseja erityisesti lähihoitajakoulutukseen.\nSelkeänä pullonkaulana keskusteluissa nousi esille maahanmuuttaja-taustaisten henkilöiden saaminen koulutuksiin. Ratkaisuna tähän nähtiin koulutukseen pääsyyn liittyvän kielitaitovaatimusten madaltaminen sekä Savon ammattiopiston ja Kuopion kaupungin eri toimijoiden välisen yhteistyön kehittämien. Kielitaitovaatimuksiin liittyvä uudistamistyö on jo Savon ammattiopistossa meneillään heidän omien hankkeidensa kautta.\nYhteenvetona valtuustoaloitteeseen totean, että Kuopiossa on menossa useita hyviä kehittämistoimia ja hankkeita maahanmuuttajien saamiseksi lähihoitajakoulutukseen. Vaihtoehtoina ovat normaaliin toisen asteen koulutukseen liittyvien hakukanavien lisäksi työvoimakoulutukset ja hankeyhteistyö koulutusorganisaation kanssa. Vuoden 2021 alusta myös työllisyyden kuntakokeilu tuonee merkittäviä parannuksia kaupungin ja Savon ammattiopiston yhteistyön rajapintaan.\nLisäksi 18.5.2020 on avautunut erityisavustushaku kunnille ja kuntayhtymille maahanmuuttajien ohjaus- ja neuvontapalveluiden käynnistämiseen ja kehittämiseen. Erityisavustuksen kautta haetaan maakuntien keskuskaupungeista koostuvaa valtakunnallisesti kattavaa ohjaus- ja neuvontapalvelujen verkostoa, joka alueellisen ja paikallisen kunta- ja järjestöyhteistyön kautta rakentuisi vastaamaan alueiden kuntien tarpeisiin. Tämän kehittämistyön kautta olisi mahdollisuus kiinnittää huomiota myös valtuustoaloitteessa mainittuihin koulutuksellisiin kysymyksiin. Elinvoimapalvelujen johtotiimissä on alustavasti keskusteltu, että panostusta ko. ohjaus- ja neuvontapalvelujen kehittämiseen tarvitaan ja että lähdemme kartoittamaan mahdollisuutta hakea ao. erityisavustusta myös Kuopioon.\nMuiden selvitysten tekemiselle tai uusille täsmätoimille maahanmuuttajien lähihoitajakoulutuksen edistämiseksi ei tällä erää nähty TE-hallinnon, oppilaitoksen ja kaupungin edustajien kanssa käydyissä keskusteluissa tarvetta.\nPäätös Talousjohtaja Pauliina Pietikäinen oli kokouksessa läsnä asiaa käsiteltäessä.


Eritoten yrittäjille suunnattu ja suunniteltu Social Friday valoi intoa ja fiilistä kainuulaiseen yrittäjäskeneen. Rennot ja toimivat järjestelyt ohjasivat 30 päisen yleisön mukavasti tehoperjantain läpi. Illassa\nMinulle nuorkauppakamarilaisuus on vaikuttamista, oppimista, verkostoja mutta erityisesti ystäviä. Mutta myös rusinapullaa, sillä sanotaanhan ajoittain, että senaattorit nauttivat vain rusinoita pullasta. Liekö totta, mitään en\nKajaanin nuorkauppakamarin vuoden 2016 ensimmäinen yritysvierailu järjestettiin vasta avatulla keilahallilla, Puisto Bowlingissa. Osanottajajoukko oli sankka; mukaan leikkimieliseen kisailuun ja yhteiseen ajanviettoon keilaradoille otti osaa nuorkauppakamarilaisia\nPäiväni Ylellä Olen Elias, opiskelija Kainuun ammattiopistossa ja minulle tarjottiin mahdollisuus päästä yhdeksi päiväksi Yle Kainuun toimitukseen seuraamaan uutisten tekoa. Tempauksen nimi oli “päivä johtajana”,\nKajaanin Nuorkauppakamarin hallitus vuodelle 2016 valittiin vaalikokouksessa 30.10.2015. Kajaanin Nuorkauppakamarin hallituksen kokoonpano vuonna 2016 on seuraava: Puheenjohtaja (PRES), Miika Mononen Yksilölohkovastaava (EVP IND), Hannu Lukkarinen Yhteislohkovastaava\nKAMU -tapahtuma 13.10.2015\nKajanin Nuorkauppakamari juhlisti JCI 100 -vuotispäivää järjestämällä yhdessä Kajaanin Vastaanottokeskuksen kanssa KAMU -tapahtuman, joka toi yhteen maahanmuuttaja, turvapaikanhakijat sekä kantaväestön. Tapahtumassa tarjottiin hernekeittoa, kahviteltiin, tanssittiin


Sirkan Blogi: Yhtä ja toista\nTänään kylmä sää jatkuu, kylmä pohjoisen tai koillisen suunnasta käyvä tuuli tekee ilmasta kylmän ja olosta ulkona epämukavan. Kunhan tuuli vähän laantuu, aion istuttaa orvokkeja ruukkuihin, joissa narsissit ovat olleet ja rupeavat nyt hiljalleen kuihtumaan, Siirrän narsissit kukkapenkkiin jatkamaan kuihtumistaan ja kasvamistaan.\nPientä huimausta on esiintynyt parina päivänä, en kuitenkaan ole mennyt vielä kanveesiin kertaakaan. Aikaisemmilla huimauskerroilla tällaistakin on sattunut. Olenkin saanut olla huimausvapaa nyt pitemmän ajan. Enkä tiedä, mistä tämä nyt sitten taas johtuu. Korvastako, vai jostain muusta. Aikaisemmin kävin tutkimuksissa asian tiimoilta, mutta koska mitään ei löydetty, olen jättänyt asian sikseen.\nKurssinäyttelyn suhteen on ollut hiukan ylimääräisiä kierroksia, olen ollut näyttelyvahtina ja antanut vaatimattoman osani myös lehdistölle. Josta voitte lukea blogissani sirkka (sirkkasblogg), jos haluatte (profiilin kautta esim.).\nS***tar 8 maj 2010 19:42\nTsemppiä kurssinäyttelylle <3\nMuistathan, että vanhemmiten viattomat oireet muuttuvat ehkä hoidettavaksi.\nHuimaukseenhan on monia syitä. Mullakin on ollut yleisin syy ylikierrokset, mutta saattaa olla verenpaine, saattaa olla silmät, saattaa olla korvat.\nSirkka 9 maj 2010 05:20\nKiitos kannustavista sanoistasi! Näyttelyssä on käynyt ihan mukavasti yleisöä, onhan siellä paljon hähtävää. Mitä taas huimaukseen tulee, sitä todellista syytä ei ole löydetty niiden monien joukosta. Enkä halua viettää aikaani odotushuoneissa ja sitten kuunnella turhanaikaisia selityksiä. Ei ole kärsivällisyyttä.(Voisin kirjoittaa aiheesta vaikka kuinka paljon)


Miten 3vkoa vanha omaan sänkyyn?\nKata - 16.09.2009 - 19:13\nMiten sais vauvan nukkumaan omaan sänkyyn? Imetän makuulla, ja vauva herää aina kun sen siirtää omaan petiin...ei nuku äiti kunnon unta pikkunen vieressään, saati että vois käpertyä miehen kainaloon nukkumaan niinkuin ennen...vinkkejä?\nmonstera - 16.09.2009 - 19:29\nMeidän tyttö on aina nukkunut omassa sängyssä yöt koska muuten en itse saa kunnolla nukuttua. Ekat 3 kk oli vaikeita just koska vauva heräs siirryttyään omaan sänkyyn ja rupesi meuhkaamaan. Siinä autto tassuttelu (= käytännössä yritykset pitää vauva paikallaan) ja silittely ja taputtelu ja tutin pitäminen suussa. JOs teillä on kehto niin sitä voi keikutella. Joskus viiden aikoihin annoin tytön jäädä viereen nukkumaan. Sängyn voi myös lämmittää esim. kuumavesipullolla ennen kuin vauvan laittaa sinne niin se ei tunnu inhottavan kylmältä.\nMuistan kyllä että se oli tosi ärsyttävää kun saatto mennä pitkiäkin aikoja ennen kuin vauva rauhottu omaan sänkyynsä, mut kyllä se ajan kanssa helpotti ja nyt ei haittaa vaikka heräiskin siirrettäessä, ottaa sitten itse hyvän asennon ja jatkaa unia. Ja ikää nyt 11 kk. Kärsivällisyyttä vaan!\nPiki78 - 16.09.2009 - 20:10\nEn varsinaisesti osaa vastata, sillä meillä tyttö nukkunut alusta asti omassa sängyssään. Mutta välillä mies syöttänyt yöllä ja toki siis istualtaan tuolloin vauva 0n nukahtanut hänen syliinsä. Kun odottaa n. 15min vauva on niin syvässä unessa, että hänet voi siirtää nukkumaan sänkyyn ilman, että herää. Eli kokeilehan imettää istualtaan. Ei se ainakaan maksa mitään\nmanta - 16.09.2009 - 20:18\nKannattaa kääriä pikkuinen esim. peittoon ja imettää istualtaan. Siitä on sitten helppo nostaa sänkyyn ja kylmä sänky ei herätä vauvaa kun on lämpöisen peiton sisällä\nHei! - 16.09.2009 - 20:55\nMeillä vauva jo 7kk, mutta muistelin meillä olevan samoja ongelmia. Meillä auttoi nukkumiseen kapalo ja se, että imetyksen ajaksi vauva laitettiin pienen peiton päälle, jolloin se ei herännyt niin helposti kun peiton avulla siirrettiin omaan sänkyyn.\nK - 16.09.2009 - 21:00\nLaita vauva vaikka äitiyspakkauksen makuupussin sisään. Siinä se on helppo siirtää lämpimänä valmiina pakettina sänkyyn, eikä herää viileisiin lakanoihin siirrosta.\nKata - 16.09.2009 - 22:03\nKiitos kaikille, ens yönä meillä yritetään,eikä anneta periksi\nkokeile - 16.09.2009 - 22:34


Sijoitusyhtiön perustaminen - Yhtiöoikeus - BOWA Legal\nSijoitusyhtiö on yhtiö, jota käytetään esimerkiksi arvopapereiden omistamiseen. Se on usein osakeyhtiön muodossa oleva sijoitusjärjestely, joka tarjoaa erilaisia verotuksellisia ja taloudellisia etuja yksityisomistukseen verrattuna, eli sijoitusyhtiö voidaan perustaa osakkeiden hallinnointia varten sen sijaan, että omistus olisi suoraan yksityishenkilöllä. Sijoitusyhtiö liittyy käsitteenä tiiviisti holdingyhtiöön.\nSijoitusyhtiön suurimpana etuna on verotuksen optimointi, sillä esimerkiksi listaamattomalta yhtiöltä saadut osingot ovat tietyin ehdoin yhtiöille verovapaita. Koska yhteisöveroprosentti on huomattavasti matalampi kuin yksityishenkilön pääomatuloista maksettava vero, voi osakeyhtiön kautta sijoittaminen olla joissain tilanteissa verotuksellisesti edullisempaa. Käsittelemme tässä artikkelissa sijoitusyhtiötä ja sen perustamista. Ota yhteyttä ja varaa maksuton tapaaminen lakimiestemme kanssa, jos haluat tietää lisää sijoitusyhtiön perustamisesta!\nSuomessa toisen listaamattoman yhtiön maksamat osingot ovat sijoitusyhtiölle verovapaita. Sijoitusyhtiöllä on myös pääsääntöisesti laajempi kulujen ja tappioiden vähennysoikeus kuin yksityishenkilöillä. Sijoitusyhtiö on useimmiten juridiselta muodoltaan ihan tavallinen osakeyhtiö. Sijoitusyhtiön tuloa verotetaan yhteisöverona, joka on 20% tasavero. Sijoitusyhtiön tuloa verotetaan siis kevyemmin kuin esimerkiksi yksityishenkilön pääomatuloa, jonka veroprosentti on 30% tai 34%.\nYleisin syy sijoitusyhtiön perustamiselle on juurikin verojen optimointi. Niin kauan kuin tuotot pidetään sijoitusyhtiössä, tuotoista maksetaan ainoastaan 20% yhteisövero. Voit siis sijoittaa varoja edelleen ja kerryttää omaisuutta sijoitusyhtiöön. Kun varoja nostetaan pois yhtiöstä osakkaalle itselleen, joko palkkana tai osinkona, verotetaan nostoja yksityishenkilön ansio- taikka pääomatulona. Varojen kerryttäminen yhtiöön nostaa yhtiön nettovarallisuutta, mikä edesauttaa edullisempaa osingonjakoa osakkaille. Muista, että yhtiön nettovarallisuutta ovat myös sen omistamat sijoitukset!\nSijoitusyhtiö perustetaan muodollisesti kuten mikä tahansa osakeyhtiö. Osakeyhtiön perustamista varten tarvitaan perustamissopimus ja yhtiöjärjestys, sekä ilmoitus ja rekisteröintimaksu PRH:lle. Mikäli osakkaita on enemmä kuin yksi, on osakassopimus on yksi tärkeimmistä yhtiön sopimuksista. Osakassopimus kannattaa laatia heti perustamisvaiheessa ja ottaa huomioon yhtiöjärjestyksessä. Lue osakassopimuksesta tarkemmin täältä!\nPerustamisvaiheessa valitaan yhtiölle hallitus, jossa on oltava vähintään yksi varsinainen jäsenen ja yksi varajäsen. Samalla täytyy tehdä päätös siitä, sijoitetaanko yhtiöön osakepääomaa. Sijoituksen voi tehdä myös muuten kuin rahana eli apporttina, mutta tällöin esimerkiksi osakkeiden kohdalla tulee huomioida luovuttajan luovutusvoiton verotus mahdollisen arvonnousun osalta. Omaisuuden yhtiöittäminen tulee siten aina tarkkaan suunnitella ennen varsinaisiin toimiin ryhtymistä!\nSijoitusyhtiö pystyyn huolellisesti\nJotta vältät sijoitusyhtiön perustamiseen liittyvät kompastuskivet, kannattaa avuksi ottaa ammattilainen. Osakeyhtiömuotoista sijoitusyhtiötä koskee samat osakeyhtiölain velvollisuudet kuin kaikkia muitakin osakeyhtiöitä, esimerkiksi kirjanpitovelvollisuus. BOWA:n asiantuntijat auttavat myös verosuunnittelussa yhtiön perustamisen yhteydessä.\nOta yhteyttä ja varaa maksuton aloitustapaaminen, joka ei sido sinua mihinkään!\nKiinnostaako asuntosijoittaminen ja muu sijoitustoiminta?\nSijoitusyhtiön lisäksi käsittelemme monia muitakin talouteen liittyviä kiinnostavia teemoja! Kirjoitamme säännöllisesti olennaisista ja tärkeistä sijoittamiseen, yritystoimintaan ja verotukseen liittyvistä aiheista. Jos pidit sijoitusyhtiön perustaminen -artikkelistamme, ehkä sinua kiinnostaa myös seuraavat aiheet:


Aurinko tuhoaa iholle elintärkeää kollageenia | AITO-kauppa\nKollageenia löytyy ihosta, nivelistä, hampaista, luista, rustoista ja verisuonista. Se on ihon tärkein rakennusaine, joka auttaa pitämään ihon sileänä ja kauniina.\nNoin 25 ikävuoden jälkeen elimistön kollageenin tuontanto alkaa vähetä, mikä johtaa useisiin ikääntymisoireisiin, kuten ihon rypyt, juonteet ja veltostunut iho. Kollageenin tuotanto loppuu kokonaan noin 40 ikävuoden paikkeilla.\nAltistuminen auringon UVA-säteille edesauttaa ihon kollageeni- ja elastiinisäikeiden vahingoittumista. Ajan myötä näiden säikeiden hajoaminen ilmenee ihossa veltostumisena ja ryppyjen muodostumisena. Lisäksi, mitä vähemmän ihossa on kollageenia, sitä suurempi riski on ihon palamiselle.\nKotimaiset ja lisäaineettomat kollageenivalmisteet\nPuhdas+ Kollageenijauheet ovat kotimaisia, puhtaita ja lisäaineettomia kollageenivalmisteita. Kollageeni & Tyrnimarja -jauheesta voit tehdä vaikkapa kesäisen smoothien.\nTarjoukset ovat voimassa myymälöissä ja verkkokaupassa 30.6.–31.7.2017 tai niin kauan kuin tuotteita riittää. Valikoima...\nKarpalo ja maitohappobakteerit tueksi kesärientoihin\nAntibioottikuuri lopettaa akuutit virtsatievaivat nopeasti. Toisinaan antibiootti voi kuitenkin altistaa uudelle...\nMiksi samurailla ei ollut krapulaa?\nSamuraitaistelijat alkoivat käyttää umeboshia eli säilöttyä japaninaprikoosia (Prunus mume) jo 1100-luvun alussa...


Kotilot: kesäkuuta 2013\nIhanan rauhallinen on ollut meidän juhannus. Ja tänään Helmikin on voinut jo paremmin. Toki kieli on lärpättänyt ja yksi isompikin kohtaus tuli, mutta eloa ja iloa on neitiin tullut. :)\nIskä mieli kameran kanssa meren rannalle ja sinne suuntasimme. Helmi selvästikin nautti lämpimästä tuulesta, joka rannalla puhalsi. Auringon valon kanssakin hän pärjää huomattavasti paremmin kuin viime kesänä: hän osaa sulkea silmänsä tai kääntää päänsä toiseen suuntaan...\nAlamme vahvasti miettimään merenrantatontin hankkimista... ;)\nHemppa auringossa ja tuulessa:\nkielellä pyydystetään se tuuli!\nKyllä tällaisella paikalla passaisi asua...\nMännyt ovat mielestämme erityisen hurmaavia.\nLähettänyt Niina klo 19:55 4 kommenttia:\nMeidän pihapiirissä järjestettiin viime lauantaina 100-vuotispiknik (naapurin isännän , hänen veljensä ja minun syntymäpäivien kunniaksi). Sää suosi ja juhlijoita oli noin seitsemänkymmentä. Mukavaa ja rankkaa. Näin erityislapsiperheessä se vaatii aina hieman extraa, vaikkei sen kummempia järjestelyjä ollutkaan ja saimme toki apuakin. Raskainta siinä, ainakin tälle äidille, oli valvominen: jos normaalisti on unessa ennen kello 21, niin voitte kuvitella miltä tuntuu kun pääsee uneen vasta puolen yön jälkeen... Eikä Helmi sitä tiedä, vaan herättää normaaliin aikaan.\nTämän Juhannuksen vietämme rauhallisesti oman perheen kesken. Voimia keräten.\nAlla hieman kuvia viime lauantailta.\nHelmi oli kotona turvallisesti Terhin kanssa\nja pääsi osallistumaan juhliin kuuntelemalla\nmusiikkia ikkunan edessä.\nHelmin kunto on tällä hetkellä hieman arvoitus:\nkovin väsyneen oloinen neiti on ja kuolaa tulee paljon.\nPoissaolokohtaukset ovat vähentyneet, mutta eilen illalla\nHelmi sai tajuttomuuskouristuskohtauksen.\nSe tuli kyllä ihan puskista ja sen jälkeen Helmi kuitenkin nukkui koko yön ihan hyvin...\nToivomme ja uskomme, että viime viikonloppu verotti Helmiäkin\nja tämä kaikki johtuu siitä, eikä taustalla ole mitään sen ihmeellisempää.\nAurinkoista Juhannusta jokaiselle!\nLähettänyt Niina klo 12:23 2 kommenttia:\nja nyt on varmaankin välimäki...\nKulunut viikko on siis ollut hyvin vaihteleva. Totaalista poissaolosta ja kiljuvaan ja nauravaan tyttöön (ja valitettavasti kovasti kuolaavaan). Mutta emme valita - taas on kaikki hyvin.\nViikolla saimme jälleen kotiimme Helmin ja äidin (ja aika monen muun)\nihanan kampaajan Maaritin ja tässä tulos.\nMeidän peikkolapsi sai kesätukan. :)\nTänään uskaltauduimme ensi kertaa pihalle siitepölyeristyksen jälkeen.\nAurinko paistoi kovin kirkkaasti ja lämpimästi.\nHelmi ei saanut oireita, mutta äitiä hieman ahdisti lenkin jälkeen\n(ja ei tällä kertaa vauhti vaan valitettavasti heinien siitepöly),\nonneksi äiti voi lääkitä itseään...\nEnää ei Helmiä ainakaan kenkä purista! :)\nLähettänyt Niina klo 17:27 7 kommenttia:\nMikä sua vaivaa???\nViikko on menty hyvin mietteliäissä tunnelmissa. Sunnuntain ja maanantain välisen yön Helmi valvotti meitä, nukkuen levottomasti. Samoin meni seuraava yö. Tiistaina Terhi soitti minulle töihin, että Helmin nenä on tukossa ja vähän lämpöäkin on. Siinä sitten mietimme mikä on syynä: ihan perusflunssa, puhkeavat hampaat vai siitepöly. Nenään oli pakko alkaa suihkia Otrivinia, kun neidin olo oli niin tukala. Soitto lääkärille - hän ehdotti kortisonisuihketta. Pohdimme kyllä miten se vaikuttaa epiin, mutta päätimme kokeilla. Kolmena aamuna suihkittiin kortisonia ja Helmi ehkä hengitti paremmin, mutta epi tuli ryminällä päälle. Tai siis poissaolot. Meillä on täällä lähes eloton tyttö. Tänään emme enää kortisonia laittaneet. Hengittäminen on yhä todella raskasta ja kuolaa tulee paljon. Huulet eivät kuitenkaan vielä sinerrä, joten uskomme, että hapettuu kuitenkin yhä...\nSyöminen näissä kohtauksissa on hyvin haastavaa. Eilen välipalalla oli totaalisesti poissa ja mitä luultavammin veti sylkeä ja ruokaa henkeensä ja oli sitten hetkisen kokonaan hengittämättä...\nOnneksi se tilanne meni lähes itsellään ohi - hieman kääntelin päätä ja henki alkoi jälleen kulkea.\nEmme siis ole vieläkään päässeet selvyyteen mistä tämä kaikki johtuu?! Nyt tuntuu, että yliluonnolliset kyvyt olisivat kovastikin paikallaan...\nJuuri nyt kuitenkin vaikuttaa, että hieman enempi neiti ääntelee, vaikkei vielä olla lähelläkään normihelmiä. :)\nUhmakkaasti olen yrittänyt Helmille suvivirttä veisata, josko hän sen voimalla tokenisi?!! ;)\nJatkan veisaamista ja tiedän, että täältä taas noustaan! Odottakaa vaan...\nTäysin veto pois...\nLähettänyt Niina klo 10:59 12 kommenttia:


MAO:321/20 - Markkinaoikeus\nEtusivu » Ratkaisut » Hankinta-asiat » MAO:321/20\nRovaniemen Kaupunkikiinteistöt Oy - yhtenäiskoulun pää- ja arkkitehtisuunnittelut, rakennuttajakonsulttipalvelut, sähkösuunnittelut, LVIJA-suunnittelut ja rakennesuunnittelut\nDiaarinumero: 2020/3, 2020/4, 2020/5 ja 2020/6\nRovaniemen Kaupunkikiinteistöt Oy (jäljempänä myös hankintayksikkö) on ilmoittanut 16.7.2019 ja 19.7.2019 julkaistuilla viidellä EU-hankintailmoituksella avoimella menettelyllä toteutettavasta Nivavaara-Napapiirin yhtenäiskoulun pää- ja arkkitehtisuunnittelusta, rakennuttajakonsulttipalveluista, sähkösuunnittelusta, LVIJA-suunnittelusta ja rakennesuunnittelusta.\nRovaniemen Kaupunkikiinteistöt Oy on 2.10.2019 tekemillään hankintapäätöksillä valinnut Raami Arkkitehdit Oy:n tarjouksen pää- ja arkkitehtisuunnittelun osalta, Rakennuttajatoimisto Promen Oy:n tarjouksen rakennuttajakonsulttipalveluiden osalta, Sitowise Oy:n LVIJA-suunnittelun osalta ja Sweco Rakennetekniikka Oy:n tarjouksen rakennesuunnittelun osalta.\nRovaniemen Kaupunkikiinteistöt Oy on 20.12.2019 tekemillään päätöksillä keskeyttänyt pää- ja arkkitehtisuunnittelua, rakennuttajakonsulttipalveluita, LVIJA-suunnittelua ja rakennesuunnittelua koskevat hankinnat ja poistanut 2.10.2019 näistä hankinnoista tekemänsä hankintapäätökset.\nHankinnan ennakoitu arvonlisäveroton kokonaisarvo on hankintayksikön ilmoituksen mukaan ollut yhteensä 1.000.000 euroa.\nRaami Arkkitehdit Oy, Rakennuttajatoimisto Promen Oy, Sitowise Oy ja Sweco Rakennetekniikka Oy ovat asioissa 2020/3-6 vaatineet, että markkinaoikeus kumoaa muutoksenhaun kohteina olevat päätökset hankintojen keskeyttämisestä, kieltää hankintayksikköä jatkamasta virheellistä menettelyä ja velvoittaa hankintayksikön korjaamaan virheellisen menettelynsä. Valittajat ovat lisäksi vaatineet, että markkinaoikeus kieltää hankintayksikköä panemasta keskeytyspäätöksiä täytäntöön markkinaoikeuskäsittelyn aikana ja että markkinaoikeus velvoittaa hankintayksikön korvaamaan niiden arvonlisäverottomat oikeudenkäyntikulut viivästyskorkoineen.\nHankintayksiköllä ei ole ollut todellista syytä hankintojen keskeyttämiseen. Hankintojen keskeyttämistä on perusteltu muun ohella toteamalla, että alakoulussa on peruskorjaustarvetta, jota ei ollut huomioitu suunnittelu- ja rakennuttajakonsulttipalveluiden kilpailuttamisessa. Tarjouspyyntöjen liitteenä esitetyssä hankesuunnitelmassa on kuitenkin jo todettu tarvittavat Nivavaaran ala-asteen rakennustekniset peruskorjaustarpeet tehdyn kuntotutkimuksen perusteella. Myös mahdollinen laajemman peruskorjauksen edellyttämä lisäkonsultoinnin tarve jää todennäköisesti enintään 10-15 prosentin tasolle. Väitettyjä keskeytyspäätösten perusteena olleita muutoksia hankintojen kohteissa ei ole päätösten tekohetkellä ollut olemassa.\nKeskeyttämispäätökset ovat syrjineet valittajia ja kohdelleet niitä epätasapuolisesti. Hankintojen keskeyttäminen on omiaan vaikuttamaan tarjousten hinnoitteluun uusissa tarjouskilpailuissa, koska tarjoushinnat ovat tulleet nyt kysymyksessä olevissa menettelyissä julkisiksi. Hankintayksikkö on aloittanut hankintamenettelyt ilman aikomusta tehdä niiden perusteella hankintasopimuksia ja keskeytyspäätösten tarkoituksena on ollut tarjousten tinkiminen seuraavassa tarjouskilpailussa, mistä on osoituksena se, että hankinnat on keskeytetty vasta tarjousvertailujen jälkeen ja hankintapäätösten saatua lainvoiman.\nKeskeyttämispäätökset ovat olleet suhteettomia toimenpiteitä niillä tavoiteltuun päämäärään nähden, koska mahdolliset peruskorjaustarpeeseen liittyvät lisähankinnat on mahdollista toteuttaa myös muulla tavalla. Nyt kysymyksessä oleviin kilpailutuksiin kuulumattomat peruskorjaushankkeen vaatimat osat on mahdollista kilpailuttaa erillisenä hankintana tai hankkia peruskorjauksen vaatimat suunnittelu- ja rakennuttajakonsulttipalvelut jo kilpailutettujen hankintojen piiristä lisäpalveluhankintana.\nHankintamenettelyjen keskeyttämispäätöksiä ei ole perusteltu hankintasäännösten edellyttämällä tarkkuudella.\nRovaniemen Kaupunkikiinteistöt Oy on vaatinut, että markkinaoikeus hylkää valitukset ja velvoittaa kunkin valittajista korvaamaan sen arvonlisäverottomat oikeudenkäyntikulut 3.532,50 eurolla viivästyskorkoineen.\nHankintayksiköllä on ollut todelliset ja perustelut syyt keskeyttää hankinnat. Nivavaara-Napapiirin hankkeessa on tarkoitus suunnitella ja rakentaa uudisrakennus, joka liitetään olemassa olevaan Nivavaaran alakouluun yhdyskäytävin. Rakennushankkeen suunnitelmana on käytetty Rovaniemen koulutuslautakunnan hyväksymää, tarjouspyyntöjen liitteenä ollutta hankesuunnitelmaa, jonka perusteella on kilpailutettu hankkeen suunnittelu- ja rakennuttajakonsulttipalvelut. Hankesuunnitelma on sisältänyt Nivavaaran alakoulun muutostyöt. Kysymyksessä olevat suunnittelupalveluja koskevat hankinnat on keskeytetty, koska Nivavaaran alakoulussa on havaittu hankesuunnitelmaan sisältymättömiä peruskorjaustarpeita. Kilpailutusten perustana ollut hankesuunnitelma on siten osoittautunut puutteelliseksi.\nHankintayksikkö on havainnut hankintaorganisaatiossa tapahtuneiden muutosten yhteydessä, että alakoulun korjaustarpeiden tarkempi selvittäminen oli jäänyt tekemättä. Selvityksen jälkeen on todettu alakoulun vaativan rakenteellisia korjauksia, jotka tulisi sisällyttää hankkeeseen ja huomioida sen suunnittelupalveluissa. Hankintojen muutostarpeet ovat siten olleet todellisia ja hankintayksikön tiedossa hankintojen keskeyttämisen aikana. Nivavaaran alakoulun korjaustarpeet voivat johtaa siihen, ettei rakentamista voida toteuttaa lainkaan alkuperäisen hankesuunnitelman mukaisesti. Jos mainitut peruskorjaustarpeet aiheuttavat huomattavia kustannuksia, voidaan uudisrakennuksen rakentamisbudjettia joutua pienentämään. Päätökset hankesuunnitelman muuttamisesta voidaan tehdä vasta kun alakoulun peruskorjaustarpeista on saatu tarkemmat tiedot. Korjaustarpeiden laajuus ja niiden vaikutus toteutettavaan hankkeeseen ovat vastineen antamishetkellä edelleen selvitettävänä.\nAlakoulun korjaustarpeet vaikuttavat koko hankkeen toteuttamistapaan, eikä niitä ole tarkoituksenmukaista toteuttaa kilpailutetuista suunnittelupalveluista erillisenä kokonaisuutena. Korjaustarpeiden muutos on vaikuttanut olennaisesti hankkeen suunnittelupalveluiden sisältöön, rahoitukseen, aikatauluihin ja resursseihin. Hankintayksikkö tulee ennen uuden kilpailutuksen aloittamista arvioimaan uudelleen hankkeen toteuttamistapaa ja hankkeen jatkamista ylipäätään.\nHankkeen kustannukset ovat nousseet noin 4,5 miljoonalla eurolla alakoulun korjaustarpeiden takia. Korjaustarpeiden suunnitteluun tai korjauksen toteuttamiseen ei ollut varattu lainkaan määrärahoja.\nHankintojen keskeyttäminen ei ole kohdellut valittajia epätasapuolisesti tai ollut valittajia syrjivää. Hankintamenettelyjä ei ole aloitettu ilman aikomusta tehdä hankintasopimus.\nHankintayksiköllä on laaja harkintavalta päättää hankinnoistaan kannaltaan tarkoituksenmukaisella tavalla. Peruskorjausten edellyttämien suunnittelupalvelujen hankkiminen jo kilpailutettujen hankintojen piiristä lisäpalveluhankintana ei olisi edes mahdollista ja se todennäköisesti nostaisi joka tapauksessa niiden hintaa. Lisäpalvelujen hankkiminen erillisenä kilpailutuksena olisi epätarkoituksenmukaista, koska eri suunnittelijoiden käyttäminen osassa rakennushanketta aiheuttaisi muun muassa epäselvyyksiä sopimuskumppanien vastuisiin.\nHankintojen muuttaminen ei olisi hankintasäännösten mukaan mahdollista tarvittavien suunnittelutöiden koon vuoksi. Muutos olisi saattanut vaikuttaa palveluntoimittajien halukkuuteen osallistua alkuperäiseen kilpailutukseen, ja se voi siten vaikuttaa kilpailutuksen lopputulokseen. Peruskorjausten edellyttämien suunnittelupalveluiden hankkiminen lisätilauksena myös todennäköisesti nostaisi niiden hintaa, sillä jo kilpailutettuun hankintaan annettujen tarjousten voimassaolovaatimus oli vain 2 kuukautta.\nHankinnan keskeyttämispäätösten perustelut ovat täyttäneet hankintasäännösten niille asettamat vaatimukset.\nValittajat ovat esittäneet muun ohella, että hankintayksikön vastineissaan esittämät perusteet eivät ole käyneet ilmi hankintamenettelyjen keskeyttämispäätöksistä.\nRovaniemen kaupunki on viime vuosina jo peruskorjannut alakoulun rakennusta monin osin esimerkiksi salaojien, perustuksien, vedeneristyksen ja vesikaton osalta. Hankintayksikön esittämä jäljellä oleva peruskorjaustarve on määrältään väärä ja liioiteltu.\nLisäksi Nivavaaran alakoulun muutostöitä koskevat suunnittelupalvelut, joilla on tässä asiassa asiallisesti ja sisällöllisesti tarkoitettu peruskorjausta koskevia suunnittelupalveluita, ovat olleet keskeytettyjen hankintamenettelyjen piirissä. Hankinta-asiakirjoissa, kuten hankesuunnitelmassa, on viitattu muutostöiden ohella rakennusteknisiin peruskorjaustarpeisiin, jotka tarkoittavat rakennuksen rakenteita koskevia peruskorjaustarpeita. Rakenteet, joiden osalta peruskorjausta oli jo päätetysti tarpeen tehdä, olivat LVIA-järjestelmät ja salaojat. Nivavaaran alakoulun alapohjan, ulko- ja sisäseinien osalta peruskorjaustarpeen määrittämiseksi täytyi hankesuunnitelmassa sanotun mukaisesti vielä tehdä lisätutkimuksia. Perustusten ja sokkeleiden osalta hankesuunnitelmassa ei ole viitattu tehtäviin peruskorjauksiin tai lisätutkimustarpeisiin. Sokkeli on ainut alakoulun rakenne, jonka osalta on tehty keskeytyspäätöksen jälkeen hankesuunnitelmasta poikkeavasti toimenpide-ehdotuksiin johtava lisätutkimus. Muutoin peruskorjaustarve ja siihen sisältyvä suunnittelupalvelu on yksilöity hankesuunnitelmassa joko tehtäväksi tai ilmoitettu tarkemmin selvitettäväksi.\nAlueeltaan muutostyön kohteena olevat ja siten peruskorjattavat tilat ovat tarkoittaneet 33 prosenttia Nivavaaran ala-asteen pinta-alasta. Kilpailutettuihin muutostyösuunnitteluun eli peruskorjaussuunnitteluun on kuulunut LVIJA-suunnittelu ja siinä peruskorjaussuunnittelu kattaa 65 prosenttia Nivavaaran ala-asteen taloteknisistä laitteistoista. Näin ollen peruskorjaussuunnitteluun kohdistuva mahdollinen lisäostotarve lisätutkittavaksi mainittujen alapohjan ja sisä- ja ulkoseinien osalta ei tule koskemaan jo kilpailutettua LVIJA-suunnittelua. Peruskorjaussuunnittelun mahdollinen lisäostotarve rakennuttajakonsulttipalveluissa ja pää- ja arkkitehtisuunnittelupalveluissa tulee olemaan vähäinen, koska koulurakennuksen käyttötarkoitus ei muutu. Rakennesuunnittelupalveluiden lisäoston hinta tulee todennäköisesti olemaan jo hankittuun rakennesuunnittelupalveluiden määrään ja joka tapauksessa kilpailutettujen hankintasopimusten yhteenlaskettuun arvoon nähden vähäinen. Hankesuunnitelmassa lisätutkittavaksi mainittujen alapohjan, sisä- ja ulkoseinien peruskorjaussuunnittelun lisäostotarve tulee jäämään näin ollen häviävän pieneksi kilpailutettuja suunnittelupalveluita koskevien sopimusten yhteenlasketusta arvosta.\nPäätökset hankintamenettelyn keskeyttämisestä ovat koskeneet tarjouspyyntöaineistoissa yksilöityjä suunnittelupalveluita, eikä peruskorjaus- tai uudisrakentamisurakoita. Hankintojen keskeyttämistä ei ole voitu siten perustella viittaamalla peruskorjaustarpeen nousuun 4,5 miljoonalla eurolla. Hankintojen kohteena olevat suunnittelupalvelut ovat pysyneet samoina.\nHankintayksikkö on lisävastineissaan 30.3.2020 esittänyt, että peruskorjaustöiden suunnittelupalvelut eivät ole sisältyneet kilpailutettuihin hankintoihin. Hankesuunnitelmassa on muutostöiden ohella viitattu Nivavaaran alakoulun peruskorjaustarpeisiin kohdissa, joissa peruskorjaustarpeet on rajattu hankkeen ulkopuolelle. Muutostyöt tehdään tilan käyttötarkoituksen muutoksen tai uuden rakennuksen liittymisestä aiheutuvien muutosten vuoksi. Peruskorjauksessa tila tehdään uutta vastaavalle tasolle. Valittajan esiin tuomat näkemykset osoittavat, että hankintojen kohteet ovat olleet tarjoajille epäselvät. Hankesuunnitelmassa on ollut myös sisäinen ristiriita perustusten ja sokkelin lisätutkimustarpeen osalta.\nYläpohjan ja vesikaton peruskorjaus on ollut rajattu hankkeen ulkopuolelle, eivätkä nämä peruskorjaukset ole sisältyneet arvioituihin 4,5 miljoonan euron korjaustarpeisiin. Myöskään se, että Nivavaaran alakoulua on aikaisemmin korjattu, ei ole vaikuttanut kilpailutukseen jälkeen ilmenneiden peruskorjaustarpeiden määrään.\nValittajat ovat lisävastaselityksessään esittäneet muun ohella, että Nivavaaran alakoulun muutostöitä eli peruskorjausta voi perustellusti pitää jopa tavanomaista peruskorjausta laajempana, koska vanhan koulurakennuksen tiloja ei ole ollut tarkoitus pelkästään korjata uutta vastaavalle tasolle, vaan kokonaan toiseen ja uudenlaiseen käyttöön.\nHankintayksikkö on lisävastineissaan 8.6.2020 esittänyt muun ohella, että Nivavaara-Napapiirin yhtenäiskoulun hanke on Rovaniemen Kaupunkikiinteistöt Oy:n päätöksellä palautettu takaisin Rovaniemen kaupungille uudelleen valmisteltavaksi.\nViimeksi mainittua säännöstä koskevissa esitöissä (HE 182/2010 vp s. 22 ja 23) on todettu, että hankinnan keskeyttäminen tarkoittaa asiallisesti hankintamenettelyn päättämistä hankintaa tekemättä, vaikka hankintayksikön hankintatarve pysyisikin ennallaan. Hankintamenettelyn keskeyttämisen syyn arvioinnissa hankintayksikön tulee kiinnittää huomiota siihen, perustuuko hankintamenettelyn keskeyttäminen todellisiin syihin, ja siihen, vaikuttaako ratkaisu syrjivästi ehdokkaisiin tai tarjoajiin. Hankintamenettelyn tulee pääsääntöisesti johtaa hankintasopimuksen tekemiseen eikä hankintamenettelyn aloittaminen ilman aikomusta tehdä hankintasopimusta esimerkiksi markkinatilanteen kartoittamiseksi ole hyväksyttävää. Jos hankinta päätetään toteuttaa myöhemmin, hankintayksikön tulee varmistaa, että aiempaan menettelyyn osallistuneet tarjoajat eivät saa uudessa tarjouskilpailussa perusteetonta etua tai haittaa keskeytettyyn menettelyyn osallistumisen johdosta.\nEsitöiden (HE 182/2010 vp s. 22) mukaan hyväksyttävänä keskeyttämisperusteena oikeuskäytännössä on pidetty muun ohella hankinnan kohteen tai hankinnan tarpeen muuttumista hankintamenettelyn aikana ja epäonnistunutta tarjouspyyntöä, jonka perusteella on ollut mahdotonta suorittaa vertailua. Hyväksyttävänä keskeyttämisperusteena on pidetty myös hankintayksikön muuttunutta rahoitustilannetta.\nHankintayksikkö on pyytänyt neljällä eri tarjouspyynnöllä tarjouksia Nivavaara-Napapiirin yhtenäiskoulun pääsuunnittelijan tehtävistä ja arkkitehtisuunnittelusta, rakennuttajakonsulttipalveluista, LVIJA-suunnittelusta ja rakennesuunnittelusta.\nTarjouspyyntöjen liitteenä olleessa rakennuttamis- ja suunnitteluohjelmassa 12.7.2019 on kohdassa 1.4 "laajuus- ja kustannustavoitteet" todettu muun ohella seuraavaa:\n"Nivavaaran alakoulun osalta hankkeeseen sisältyy hankesuunnitelman mukaiset tilamuutokset ja niistä aiheutuvat toimenpiteet ympäröivissä tiloissa ja tate-järjestelmissä. Suunnittelutehtäviin sisältyy rajaavien rakennusosien osalta rakennusosan kokonaislaajuus. TATE-järjestelmien osalta suunnittelutehtävään sisältyy muutostiloissa tapahtuvien toimenpiteiden vaikutus koko järjestelmään."\nHankesuunnitelman kohdassa 2.3 "kuntotutkimus" todettu muun ohella seuraavaa:\n"Nivavaaran alakoululla on tehty kuntokartoituksia ja tutkimuksia, joiden raportit ovat liitteenä seuraavasti:\n-kuntoarvio, PBM Oy, 28.3.2019, (liite 3.3)\n-kuntotutkimusraportti, PBM Oy, 25.4.2019, (liite 3.4)\n-muistio rakenneteknisistä peruskorjaustarpeista Nivavaaran ala-asteella, PRT Oy, 1.5.2019 (liite 3.5)\nTässä hankesuunnitelmassa ei oteta kantaa Nivavaaran ala-asteen peruskorjaukseen muuten kuin liitteenä olevan muistion mukaan, jossa on tarkemmin käsitelty rakennetekniset peruskorjaustarpeet tehdyn kuntotutkimuksen perusteella.\nKuntotutkimuksen mukaan nykyisen koulurakennuksen LVIA-järjestelmille tulisi tehdä seuraavat korjaustoimenpiteet:\n-\tkaukolämmön alajakokeskuksen uusiminen\n-\tlämmitysjärjestelmän perussäätö ja kaikki lämmitysjärjestelmän venttiilit tulisi uusia\n-\tuusitaan käyttövesiverkoston sulku- ja linjasäätöventtiilit ja säädetään lämminvesikierron virtaamat\n-\tpinnoittamattomien putkieristeiden uusiminen tai pinnoitus"\nHankesuunnitelman kohdassa 3.3 "Nivavaaran alakoulun nykytilanne" on todettu muun ohella seuraavaa:\n"Nivavaaran alakoulun nykytilanteeseen ja peruskorjaustarpeeseen ei ole tässä hankesuunnitelmassa otettu kantaa muutoin kuin laatimalla kuntotutkimus Pohjois-Suomen Betoni- ja Maalaboratorion (PBM 25.4.2019) toimesta (liite 3.4)."\nHankesuunnitelman liitteenä 3.3 olleessa PBM Oy:n suorittamassa 28.3.2019 päivätyssä kuntoarviossa on kohdassa 2.1.2 "rakennuksen ulkopuoliset osat" todettu muun ohella seuraavaa:\n"Rakennuksen vesikattoon ja yläpohjarakenteisiin liittyy laajoja saneeraustarpeita. Ulkoseinille sekä sokkeleille suositellaan kuntotutkimusta."\nSaman asiakirjan kohdassa 2.1.3 "rakennusrunko" on todettu muun ohella seuraavaa:\n"Ulkoseinät ovat elementtirakenteisia ja niiden tuulettuminen on heikkoa. Ulkoseinille suositellaan kuntotutkimusta.\nSokkelista tehdyssä pistokoeluonteisessa rakennetutkimuksessa havaittiin betonissa karbonatisoitumista, joka voi aiheuttaa raudoitusten ruostumista. Tätä olisi myös syytä lisätutkia laajemmalla otannalla tilanteen selvittämiseksi.\nAlapohjarakenteissa on väliseinien kohdalla laatanvahvennoksia, joiden kohdalta puuttuu alapuolinen eristys. Tämä aiheuttaa alapohjatäytön kosteuden nousua betonilaattaan. Tämä voi aiheuttaa vaurioita pinnoitemateriaaleihin. Suositellaan alapohjarakenteiden, kosteustilanteen ja pinnoitteiden tarkempia tutkimuksia."\nHankesuunnitelman liitteenä 3.4 olleessa PBM Oy:n suorittamassa 25.4.2019 päivätyssä kuntotutkimusraportissa on kohdassa 1 "johdanto ja tiivistelmä" todettu muun ohella seuraavaa:\n"Kuntoarvion teon yhteydessä tehtiin kuntotutkimuksia. Tutkimuksissa otettiin sisäilmasta kuitunäytteitä, mitattiin sisäilman olosuhteita sekä paine-eroja ulkoilmaan nähden seurantamittauksella ja tehtiin lattian sekä sokkelin alustavaa pistokoeluonteista kuntotutkimusta.\nTutkimuksien perusteella voi tehdä seuraavia johtopäätöksiä ja todeta toimenpidetarpeita:\nKiinteistöön on syytä tehdä laaja kuitukartoitus, koska sisäilmassa todettiin yleisesti mineraalivillakuituja yli toimenpiderajojen.\nMaanvaraisiin lattioihin liittyy riskirakenne-epäilyjä ja maanvaraisten lattioiden tyyppejä ja kosteustiloja on syytä tutkia porareikämittauksin. Laattavahvennokset voivat olla alta eristämättömiä maanvaraisia lattian alueita, joihin liittyy korostunut kosteuden kertymismahdollisuus laattaan.\nJulkisivurakenteille esitetään julkisivukuntoarvion tekemistä ja ulkoseinien eristetasolle heikolta vaikuttavan tuulettuvuuden vuoksi lisätutkimuksia rakenneavauksin.\nSokkelihalkaisuna on mineraalivillaa maanpinnan yläpuolelta tehtyjen avausten perusteella. Villan kunto maanpinnan tasosta tai sen alapuolelta on selvitettävä, koska siellä on suurempi kosteusrasitus. Sokkelirakennetyyppi on villaeristeellä riskirakenne, vaikka todettaisiin nyt vauriottomaksikin. Vaurioiden esiintyminen vaikuttanee kuitenkin saneeraustapavaihtoehtoihin."\nSamassa liitteessä on kohdassa 2.4 "sokkelirakenteen tutkimukset" todettu muun ohella seuraavaa:\n"Sokkelin eristehalkaisun eristeiden kunto ja kosteustilanne suositellaan tutkimaan myös maanpinnan alapuolisilta osilta, jotta rakenteen kokonaistilanne voidaan hahmottaa."\nSamassa liitteessä on kohdassa 3 "lisätutkimusehdotukset" todettu muun ohella seuraavaa:\n-\t"Sokkelirakenteiden kuntoa voidaan lisätutkia lisäämällä näytteenottopisteitä. Tutkimusta tulisi tehdä myös maanpinnan alapuolelta kaivamalla rakennuksen vierelle koekuoppia. Rakenteesta tutkitaan betonin kuntoa sekä eristeen mikrobi ja kosteuspitoisuus."\nHankesuunnitelman liitteenä 3.5 olleessa rakennusteknisiä peruskorjaustarpeita koskevassa muistiossa on kohdassa 2 "perustukset ja sokkelit" todettu muun ohella seuraavaa:\n-\tEi välittömiä korjaustoimenpiteitä tutkituilla alueilla,\n-\tMaanvastaisesta sokkelista olisi hyvä ottaa materiaalinäyte tutkittavaksi ja kunnon selvittämiseksi."\nSaman liitteen kohdassa 3 "alapohja" on todettu muun ohella seuraavaa:\n-\talapohjien kosteuspitoisuudet tulisi mitata porareikämittauksella todellisen kosteustilanteen selvittämiseksi,\n-\tmikäli 1. krs:n luokka- ja käytävätilojen lattioissa havaitaan kohonneita kosteuspitoisuuksia porareikämittauksella, tulisi lattiapinnoitteet uusia hengittäviksi esim. kuivapuristelaatoitus tai vesihöyryä läpäisevä epoksipinnoite (Mastertop 1700 -sarjan epoksipinnoite, Solmaster EP 10 tms.)"\nSaman liitteen kohdassa 4 "ulkoseinät" on todettu seuraavaa:\n"Ulkoseinien rakenne on altis ulkopuolisen kosteuden aiheuttamille vaurioille. Sateella huokoinen tiilimuuraus kastuu ja saumojen laastipurseet kastelevat myös siihen kosketuksissa olevan materiaalin (joko tuulensuojalevytys tai eristevilla). Muurauksen takana oleva ilmarako on tuulettumaton, joten materiaalien kuivuminen voi tapahtua vain osittain hormivaikutuksen ansiosta. Kuivuminen tapahtuu pääosin seinän läpi joko ulos- tai sisäänpäin riippuen kulloinkin vallitsevista sääolosuhteista. Seinien säärasitusta lisää ns. räystäätön kattorakenne, joka ei estä viistosateita kastelemasta seinää. Vaurioalttein rakenne tässä rakennuksessa on tiiliverhoiltu rankaseinä, joissa tiilimuurauksen ja tuulensuojalevytyksen välissä pitäisi olla tuuletusrako.\n-\ttarkempi kuntotutkimus ja materiaalinäytteiden analysointi ulkoseinien osalta,\n-\tikkuna- ja oviaukkojen sekä ulkoseinän läpivientien tiivistys,\n-\ttiili-villa-tiili -rakenteisten ulkoseinien sisäpuolisen muurauksen pinnoitteen höyrynsulkuominaisuuksien parantaminen pintakäsittelyllä (esim. tasoite + luja-maalaus).\n-\ttiiliseinän ulkopuolisen kosteudenkestävyyden ja seinän rakennusfysikaalisen toimivuuden parantaminen esim. kolmikerrosrappauksella."\nSaman liitteen kohdassa 5 "sisäseinät" on todettu seuraavaa:\n"Väliseinät ovat 1. kerroksessa pääosin tiilimuurattuja, joiden perustuksena on alapohjalaatan vahvistus ilman alapuolista eristettä. Tiiliseiniä ei ole erikseen eristetty bitumihuopakaistalla alapohjalaatasta. Seinien alaosissa on havaittu pintakosteusmittauksissa kohonneita kosteuspitoisuuksia.\n-\ttiiliseinien pinnoitteet uusitaan alareunasta n. metrin korkeudelle vesihöyryä läpäiseviksi (esim. silikaattimaali tai epoksipinnoite)."\nHankesuunnitelman liitteenä 6 olleessa 18.6.2019 päivätyssä laskentamuistiossa on kohdassa 3 "kustannusarvioiden yhteenvedot" todettu laskentaperusteista otsikon yleiset alla muun ohella seuraavaa:\n"-Ei sisällä alakoulun peruskorjausta\n-Sisältää nykyiseen rakennukseen tehtävät muutokset rakennusten yhdistämisestä johtuen, muutostyöaste on 65,5 prosenttia."\nHankintayksikkö on 20.12.2019 tehnyt erilliset päätökset hankinnan keskeyttämisestä pää- ja arkkitehtisuunnittelun, rakennuttajakonsulttipalveluiden, LVIJA-suunnittelun, ja rakennesuunnittelun osalta. Hankintayksikkö on perustellut hankinnan keskeyttämistä kaikkien hankintojen osalta päätöksissään muun ohella seuraavasti:\n"Koulutuslautakunnan hyväksymässä, 18.6.2019 päivätyssä hankesuunnitelmassa on esitetty lisätutkimustarpeita Nivavaaran alakoulun osalta, jotta mahdollinen korjaustarve saadaan määritetyksi. Jo tässä vaiheessa on selvää, että alakoulussa on peruskorjaustarvetta, jota ei ole huomioitu suunnittelu- ja rakennuttajakonsulttipalveluiden kilpailuttamisessa. On selvää, että alakoulun peruskorjaustarpeen arvioiminen johtaa lisäkustannuksiin ja todennäköisiin korjauksiin, joiden laajuus selviää lisätutkimuksien perusteella. Hankkeen kustannusarviota tulee tarkentaa tutkimustulosten perusteella.\nAlustavissa laskelmissa alakoululle on arvioitu korjaustarvetta n. 4,5 miljoonaa euroa, mikä ei sisälly hankkeen budjettiin. Alustavat tutkimustulokset viittaavat siihen, että alakoulu vaatii jonkinasteista peruskorjausta, joka on tarkoituksenmukaista tehdä alakoulun muutostöiden ja uudisrakentamisen yhteydessä. Tarvittava työ edellyttää suunniteltua enemmän suunnittelu- ja rakennuttajakonsulttien työtä ja tällaista ei ole huomioitu tai tuotu esille, kun näitä palveluja on kilpailutettu.\nKaupunginvaltuuston hyväksymässä vuoden 2020 talousarviossa on todettu, että monitoimitalon uudisrakentamisen ja peruskorjauksen kustannusarvio sisältäen liikennealueet on 29,651 euroa, mutta peruskorjauksen kustannusarvio ei sisällä kokonaan alakoululle arvioitua korjaustarvetta n. 4,5 miljoonaa euroa.\nSuunnittelu- ja rakennuttajakonsulttipalvelujen hankinnat täytyy keskeyttää ja alakoulun rakenteita tutkia, jotta palveluhankinnassa voidaan huomioida mahdollinen alakoulun korjaustarve. Jo tässä vaiheessa on selvää, pää- ja arkkitehtisuunnittelu, rakennuttajakonsulttipalvelut, sähkösuunnittelu, LVIJA-suunnittelu ja rakennesuunnittelupalveluita kilpailutettaessa ei ole huomioitu alakoulun korjaustarpeen arvioinnista eikä korjauksen laajuudesta aiheutuvia töitä alakoulussa. Korjaustarpeen selvittyä on arvioitava hankkeelle suunnitellun budjetin riittävyyttä ja mahdollista lisärahoitustarvetta. Suunnittelu- ja rakennuttajakonsulttipalvelujen hankintoja ei siten tulla toteuttamaan sillä tavalla kuin se on kuvattu edellä mainittujen kilpailutusten yhteydessä.\nHankinnan keskeyttämiselle on olemassa hankintalain 125 §:ssä tarkoitettu todellinen ja perusteltu syy.\nKeskeyttämistä koskeva päätös voidaan tehdä missä tahansa hankintaprosessin vaiheessa aina siihen saakka, kunnes hankintasopimus on tehty."\nAsiassa on arvioitava, onko hankintayksikkö esittänyt hankintalain 125 §:ssä tarkoitetun todellisen ja perustellun syyn hankintamenettelyjen keskeyttämiselle. Lisäksi asiassa on arvioitava, ovatko hankintamenettelyjen keskeyttämispäätökset perusteltu hankintasäännösten edellyttämällä tavalla.\nNyt kysymyksessä olevien suunnittelupalveluiden hankinnat ovat liittyneet laajempaan Nivavaara-Napapiirin yhtenäiskoulun rakennushankkeeseen, joka on tarjouspyynnön liitteenä olleiden rakennuttamis- ja suunnitteluohjelman ja hankesuunnitelman mukaan pitänyt sisällään sekä uudisrakennuksen rakentamisen sekä muutoksia jo olemassa olevan alakoulurakennuksen tiloihin. Rakennushankkeen kustannusarvio on ollut hankesuunnitelman mukaan yhteensä noin 30 miljoonaa euroa. Nivavaara alakoulun muutostöiden osuus tästä summasta on ollut noin 2 miljoonaa euroa.\nHankintayksikkö on perustellut hankintojen keskeyttämistä muutoksenhaun kohteina olevissa päätöksissään sillä, että Nivavaaran alakoulussa olevaa peruskorjaustarvetta ei ollut huomioitu nyt kysymyksessä olevassa kilpailutuksessa. Peruskorjaustarpeen arvioiminen puolestaan johtaa lisäkustannuksiin ja todennäköisesti korjauksiin, joiden laajuus selviää vasta tutkimustulosten perusteella. Tarvittavat peruskorjaustyöt on tarkoituksenmukaista tehdä alakoulun muutostöiden ja uudisrakentamisen yhteydessä. Tarvittava työ johtaa muutoksiin myös suunnittelu- ja rakennuttajakonsulttien työssä. Hankintapäätöksissä esitetty kustannusarvio tarvittavista peruskorjaustöistä on ollut noin 4,5 miljoonaa euroa.\nMarkkinaoikeus toteaa, että hankintayksikön esittämän perusteella kysymyksessä olevien kilpailutusten valmistelu on ollut puutteellista. Jo tarjouspyyntöjen liitteenä olleen hankesuunnitelman liitteissä on todettu alakoulun osalta useita rakennuksen kuntoa koskevia lisätutkimustarpeita, joita on hankintayksikön esittämän mukaan lähdetty selvittämään hankeorganisaatiossa tapahtuneiden henkilöstövaihdosten yhteydessä vasta kilpailutusten päättymisen jälkeen. Hankintayksikön ilmoitusta arvioidusta peruskorjaustarpeen laajuudesta ei ole asiassa esitetyn perusteella aihetta epäillä.\nAsiassa esitetyn perusteella ei voida todeta, että hankinta-asiakirjoissa tarkoitetut Nivavaaran alakoulun muutostyöt olisivat pitäneet sisällään myös hankintojen keskeyttämispäätösten perusteena olleet alakoulun peruskorjaukset, jotka on havaittu vasta kilpailutusten jälkeen. Sanottujen peruskorjausten toteuttaminen alakoulussa on omiaan aiheuttamaan muutoksia myös nyt kysymyksessä olevien suunnittelu- ja konsultointipalveluiden sisältöön. Tästä syystä hankintayksikölle muodostuisi hankintasopimukset tekemällä vähintäänkin riski siitä, etteivät tämän kilpailutuksen yhteydessä saadut tarjoukset kata lopullista suunnittelu- ja konsultointipalveluiden tarvetta. Hankintayksikön saattaa olla lisäksi tarkoituksenmukaisempaa hankkia palvelut laajempana kokonaisuutena lopullista peruskorjaustöiden laajuutta vastaavasti.\nHankintayksikkö on muutoksenhaun kohteena olevien päätösten perusteluissa esittänyt, ettei hankintoja tulla toteuttamaan nyt kysymyksessä olevissa kilpailutuksissa kuvatulla tavalla. Hankintayksikkö on lisäksi markkinaoikeudessa esittänyt, että se tulee ennen uuden kilpailutuksen aloittamista arvioimaan uudelleen hankkeen toteuttamistapaa, sekä hankkeen jatkamista ylipäätään.\nEdellä esitetty huomioon ottaen markkinaoikeus katsoo, että hankintayksiköllä on ollut todellinen ja perusteltu syy hankintamenettelyjen keskeyttämiselle. Hankintamenettelyjen keskeyttämistä ei voida pitää niille esitettyihin syihin nähden suhteellisuusperiaatteen vastaisina.\nAsiassa ei ole käynyt ilmi, että hankintayksikkö olisi hankinnat keskeyttäessään kohdellut valittajia syrjivästi tai epätasapuolisesti. Sen arvioiminen, aiheutuuko valittajille mahdollisissa uusissa hankintamenettelyissä perusteetonta haittaa keskeytettyyn menettelyyn osallistumisen takia, kuuluu näiden hankintamenettelyjen yhteydessä arvioitavaksi.\nVakiintuneen oikeuskäytännön mukaan markkinaoikeus ei voi määrätä hankintayksikköä toteuttamaan hankintaa tietyllä tavalla. Asiassa ei siten ole tarpeen lausua siitä, olisiko hankintayksikön pitänyt toteuttaa lisähankinnat erillisillä kilpailutuksilla tai hankintalain 136 §:n 2 momentissa tarkoitettuina muutoksina.\nHankintojen keskeyttämiseen ovat johtaneet edellä todetuin tavoin etenkin alakoulussa havaitut peruskorjaustarpeet ja niiden aiheuttamat muutokset hankkeen kokonaiskustannuksiin ja hankinnan tarpeeseen, mitkä seikat ovat käyneet ilmi myös muutoksenhaun kohteena olevista päätöksistä. Markkinaoikeus katsoo, että muutoksenhaun kohteena olevat päätökset on perusteltu hankintasäännösten edellyttämässä laajuudessa.\nEdellä mainituilla perusteilla hankintayksikkö ei ole menetellyt hankinnoissaan valittajien esittämin tavoin julkisia hankintoja koskevien oikeusohjeiden vastaisesti. Valitukset on näin ollen hylättävä.\nAsiassa annettu ratkaisu huomioon ottaen valittajat saavat pitää oikeudenkäyntikulunsa vahinkonaan. Sen sijaan olisi kohtuutonta, jos hankintayksikkö joutuisi pitämään oikeudenkäyntikulunsa kokonaan vahinkonaan. Valittajat on näin ollen velvoitettava korvaamaan hankintayksikön oikeudenkäyntikulut markkinaoikeuden kohtuulliseksi arvioimalla määrällä.\nMarkkinaoikeus velvoittaa asiassa diaarinumerolla 2020/3 Raami Arkkitehdit Oy:n korvaamaan Rovaniemen Kaupunkikiinteistöt Oy:n oikeudenkäyntikulut 2.500 eurolla viivästyskorkoineen. Viivästyskorkoa on maksettava korkolain 4 §:n 1 momentissa tarkoitetun korkokannan mukaisesti siitä lukien, kun kuukausi on kulunut tämän päätöksen antamisesta.\nMarkkinaoikeus velvoittaa asiassa diaarinumerolla 2020/4 Rakennuttajatoimisto Promen Oy:n korvaamaan Rovaniemen Kaupunkikiinteistöt Oy:n oikeudenkäyntikulut 2.500 eurolla viivästyskorkoineen. Viivästyskorkoa on maksettava korkolain 4 §:n 1 momentissa tarkoitetun korkokannan mukaisesti siitä lukien, kun kuukausi on kulunut tämän päätöksen antamisesta.\nMarkkinaoikeus velvoittaa asiassa diaarinumerolla 2020/5 Sitowise Oy:n korvaamaan Rovaniemen Kaupunkikiinteistöt Oy:n oikeudenkäyntikulut 2.500 eurolla viivästyskorkoineen. Viivästyskorkoa on maksettava korkolain 4 §:n 1 momentissa tarkoitetun korkokannan mukaisesti siitä lukien, kun kuukausi on kulunut tämän päätöksen antamisesta.\nMarkkinaoikeus velvoittaa asiassa diaarinumerolla 2020/6 Sweco Rakennetekniikka Oy:n korvaamaan Rovaniemen Kaupunkikiinteistöt Oy:n oikeudenkäyntikulut 2.500 eurolla viivästyskorkoineen. Viivästyskorkoa on maksettava korkolain 4 §:n 1 momentissa tarkoitetun korkokannan mukaisesti siitä lukien, kun kuukausi on kulunut tämän päätöksen antamisesta.\nAsian tultua ratkaistuksi lausunnon antaminen valittajien esittämästä vaatimuksesta muutoksenhaunalaisten päätösten täytäntöönpanon kieltämisestä markkinaoikeuskäsittelyn ajaksi raukeaa.\nAsian ovat yksimielisesti ratkaisseet markkinaoikeustuomarit Pertti Virtanen, Markus Mattila ja Esko Pakka.


Jos se olet Sinä, Herra! 1 | Hengellisiä ja mielenterveyteen liittyviä kirjoituksia\n”Mutta venhe oli jo monen vakomitan päässä maasta, aaltojen ahdistamana, sillä tuuli oli vastainen. Ja neljännellä yövartiolla Jeesus tuli heidän tykönsä kävellen järven päällä. Kun opetuslapset näkivät hänen kävelevän järven päällä, peljästyivät he ja sanoivat: ’Se on aave’, ja huusivat pelosta. Mutta Jeesus puhutteli heitä kohta ja sanoi: ’Olkaa turvallisella mielellä, minä se olen; älkää peljätkö.’ Pietari vastasi hänelle ja sanoi: ’Jos se olet sinä, Herra, niin käske minun tulla tykösi vettä myöten.’ Hän sanoi: ’Tule.’ Ja Pietari astui ulos venheestä ja käveli vetten päällä mennäkseen Jeesuksen tykö. Mutta nähdessään, kuinka tuuli, hän peljästyi ja rupesi vajoamaan ja huusi sanoen: ’Herra, auta minua.’ Niin Jeesus kohta ojensi kätensä, tarttui häneen ja sanoi hänelle: ’Sinä vähäuskoinen, miksi epäilit?’ Ja kun he olivat astuneet venheeseen, asettui tuuli.” (Matt.14).\nKuinka monenlaisia ajatuksia herättääkään tämä lyhyehkö lainaus Jumalan Sanasta, etenkin juuri tässä ajassa! Miksi valitsin sen aiheeksemme tänä aamuna? Merkittävin puheena ollut aihe viime aikoina on ollut hirmumyrsky, joka aikaansai suurta tuhoa maassamme, ajattelemattakaan muita maita. Tämä ei ole ainoa myrsky jota ajattelen, vaan eikö olekin totisinta totta, että me seurakuntana olemme mitä ankarimman myrskyn keskellä?\nMe olemme monella tapaa olleet myrskyissä ennenkin, mutta emme tämänkaltaisessa. Muistamme monet kuohunnat elämässämme entisiltä ajoilta, tottuneena Herramme läsnäoloon veneessämme. Koimme Herran selvästi olevan kanssamme, leväten veneemme keulassa, meidän touhutessamme todella levottomina purjeiden ja airojen kanssa. Siinä missä Herra lepäsi luottamuksellisesti, me olimme täynnä huolta ja levottomuutta, äyskäröiden vettä henkemme hädässä. Aina selvisimme kuitenkin turvalliselle rannalle helpotuksesta huokaisten, todella vähän oppineena Herramme rauhallisuudesta. Ihmisinä me olemme tottuneet huolehtimaan ja huolestumaan, toimien inhimillisten näkemysten ja ajatusten mukaisesti!\nNyt olemme kuitenkin aivan toisenlaisessa myrskyssä, ainakin omasta mielestämme! Aikaisemmilla kerroilla astuimme veneeseen Herramme jäljessä, pidellen Häntä varten veneen laidasta kiinni estäen sitä keikkumasta. Kuinka helppoa onkaan estää venettä keikkumasta, kun jalat ovat turvallisesti rannan hiekassa! Mutta nyt veneemme tuntuu heiluvan ja poukkoilevan aivan käsittämättömällä tavalla, ennennäkemättömässä myrskyssä, ja me olemme matkalla yksin, Herra ei istukaan veneessämme!\nOnko Herra nyt täysin tietämätön ja välinpitämätön matkamme suhteen, kun niin selvästi jäi lähtörannalle peräämme katsoen korkealta kumpareelta? Olemmeko koskaan tulleet todella ajatelleeksi Hänen tarvettaan hiljaisuuteen ja hiljentymiseen, rukoukseen, Isän kanssa yhteydessä olemiseen? Kuinka me voisimmekaan tulla toimeen jollakin vähäisemmällä rukoukseen syventymisellä?\nOlemme matkalla vastarannalle, opetuslapsina, Herran omina, mutta tuuli on vastainen ja luovimme henkemme hädässä, märkinä ja epätoivoisina, äyskäröiden vettä laidan yli. Turha on huutomme ja valituksemme, koska emme näe Herraamme purressamme! Onko Hän todella jättänyt meidät yksin, oman onnemme nojaan, hukkumaan matkamme viime metreillä? Näinkö vähän Hän ajattelee meitä?\nYhtäkkiä valkoisiin pukeutunut hahmo lähestyy myrskyn keskellä, lähestyen meitä aalloilla kävellen. Meillä on omat, vuosikausien tottumuksemme kaiken kohtaamamme suhteen, ja jotakin tällaista emme ole tottuneet edes ajatuksiimme päästämään. Olemme todella kiinnostuneita kaiken yliluonnollisen suhteen, aivan väärin motiivein ja tavoittein, mutta tämä menee yli kaiken ymmärryksemme! Me olemme niin mielessämme kuin suullamme huutaneet apua, hätämme johdosta, mutta nyt me huudamme todellisesta pelosta, kohdatessamme jotakin, mitä pidämme aaveena, kummituksena!\nKuinka monella tapaa hädässämme me emme kykene erottamaan avun lähestymistä katastrofin keskellä! Kuinka usein olemmekaan kauhistuneena kääntyneet pois Herramme lähestyessä myrskyn keskellä! Me joudumme kohtamaan jotakin sellaista, mihin emme ole tottuneet, tai minkä olemme torjuneet pois tietoisuudestamme! Kuinka helppoa onkaan unohtaa, että olemme purressamme, myrskyn keskellä, yöllä, pimeydessä, jota emme ole osanneet odottaakaan!\nJatkakaamme, jos Herra suo ja elämme, ajatuksella, joka ei ole kaukana meistä kenestäkään:\n”Jos se olet sinä, Herra, niin…”


Choco Story Bruggessa\nBelgia, Brugge on tunnettu suklaa, joten se ei ole yllättävää, että kaupunki on suklaamuseo!\nSuklaamuseo Bruggen kutsutaan Choco Story ja kuten ehkä kuvitella nimestä se tietysti kartoittaa historian suklaata ja miten se löysi tiensä kaduilla ja myymälöissä Euroopassa ja Belgiassa.\nMuseo on oikeastaan aika mielenkiintoinen kävellä, vaikka et ole suklaan ystävä itse.\nVoit lukea tarinan siitä, kuinka tärkeä kaakao kauppa oli yhtä aikaa. Otamme suklaata selvänä nyt, mutta vuotta sitten kaakao oli suuri arvo ja pidettiin ylellisyyttä.\nOn jopa elokuvaa katsomaan historiasta suklaata, sitten, kun pyöreä kävellä, törmätä huone, jossa voit nähdä osoitus siitä, miten tehdä suklaata.\nNe antavat nämä esittelyt kahdesti tunnissa ja ne kestävät noin puoli tuntia kerrallaan.\nHienoa on, lopussa esittelyn jokainen saa maistaa ihana belgialaisen suklaan.\nBelgialainen suklaa on maailmankuulua ja vaikka hinta on varsin korkea (noin 35 euroa per kilo), kannattaa kustannukset laadukkaita.\nHuomaat suuren eron belgialaisen suklaan mausta verrattuna halvempiin, joita syömme säännöllisesti.\nLinkki: Choco Story sivusto\nSamassa rakennuksessa kuin suklaamuseo, löydät myös Lampun museon, joka voi myös olla mielenkiintoinen paikka vierailla.\nKun olet käynyt Choco Story kävellä kaduilla Bruggen.\nHuomaat on paljon pieniä suklaata kauppoja, ja suuri osa niistä itse tehdä suklaa paikan päällä, että ne myyvät.\nHe jopa voit maistella maku tai kaksi.\nMaaliskuussa 13, 2014 /by selvä\nhttps://allexciting.com/wp-content/uploads/2014/03/belgian_chocolate1.jpg 288 450 selvä https://allexciting.com/wp-content/uploads/2016/10/festivals_europe.gif selvä2014-03-13 13:47:412014-09-24 10:46:36Choco Story Bruggessa\nBruggen olutfestivaali 5.-6. Helmikuuta 2022\nBeer Wall Brugesissa\nBruggen joulumarkkinat Winter Glow 26. marraskuuta 2021-9. Tammikuuta 2022\nDe Halve Maan panimo Bruggessa\nKaunis Brugge Belgiassa


Olisiko jo aika tunnistaa erityisperheet? | Vamlas\nOlisiko jo aika tunnistaa erityisperheet?\nOlisiko jo aika tunnistaa erityisperheet?2020-09-072020-09-10https://vamlas.fi/wp-content/uploads/2021/03/vamlaslogo2021.pngVamlashttps://vamlas.fi/wp-content/uploads/2020/09/ulla-hymy-e1599314722259.jpg200px200px\nErityislasten perheet saattavat tarvita kymmeniä palveluita arkensa ja hyvinvointinsa helpottamiseksi. Palveluita on, mutta riittävätkö voimat ja aika niiden hakemiseen ja ylläpitämiseen? kysyy filosofian tohtori, KTM ja kehitysvammaisen pojan omaishoitaja Ulla Särkikangas.\nKun perheessä on erityistä tukea, hoitoa tai hoivaa tarvitseva lapsi, muut perheenjäsenet joutuvat sopeuttamaan arjen toimintansa hänen tarvitsemansa ylimääräisen tuen ja hoidon mukaan. Lisäksi perhe tarvitsee runsaasti pitkäkestoisia sosiaali- ja terveyspalveluita sekä kasvatus- ja opetustoimen erityisiä järjestelyitä – jotta elämä rullaisi, ja jotta perheen arki olisi lähempänä niin kutsutun normiperheen arkea. Ilman näitä palveluita erityisperheiden elämä voisi olla katastrofaalista.\nErityisperheille kohtuullisen hyvin soveltuvia palveluita on tarjolla melko monipuolisesti, vaikkakin palveluiden tarjonta vaihtelee kunnittain. Näitä ovat yleisen sosiaalihuollon mukaiset palvelut sekä erityislainsäädännön perusteella tarjottavat kunnalliset sosiaalipalvelut, kuten vammaispalvelut. Terveyspalveluiden osalta perheille tarjotaan – perusterveydenhuollon lisäksi – erikoissairaanhoidon palveluita. Varhaiskasvatuksessa ja opetuksessa on saatavilla erityisiä tukitoimia, ja myös erilaiset potilas- ja vertaistukiryhmät tarjoavat monenlaisia palveluita.\nPalveluiden ja tukien tarkoituksena on ylläpitää tai parantaa erityisperheiden hyvinvointia ja arjen toimintaa. Tavoite on hyvä, mutta toteutus näyttää ontuvan: palveluiden hakeminen ja niiden käyttäminen kuormittavat perheiden arkea ja vievät kohtuuttoman paljon aikaa.\nPalveluiden käyttö vaatii tietoa, työtä ja aikaa\nKun perheen ympärillä toimii monen eri ammattilaisen verkosto, tiedon arkistonti ja jakaminen ammattilaisten välillä sekä aikataulujen hallinta jää vanhempien vastuulle.\nMitä tämä tarkoittaa käytännössä? Usein vanhemmat varmistavat, että esimerkiksi terapeutit ja sosiaalityöntekijä pääsevät osallistumaan kouluun liittyviin palavereihin. He selvittävät koulutaksien aikataulut ja mahdolliset muutokset. Vanhemmat järjestävät lapsen siirtymisen taksilla koulusta tilapäishoitoon ja sieltä takaisin kouluun tai kotiin. Ja niin edelleen ja niin edelleen. Lista on loppumaton.\nTämäkään ei silti riitä. Vanhemmat saattavat joutua toimimaan myös ammattilaisten työn ohjaajana ja valvojana. Lähetteet katoavat, terapeutit tekevät päällekkäistä työtä eikä oikean palveluntuottajan löytäminen onnistu ilman vanhempien tietotaitoa.\nNämä ovat vain esimerkkejä erityisperheiden päivästä, viikosta, kuukaudesta ja vuodesta toiseen toistuvista, toki ajan myötä muuttuvista, toiminnoista. Näiden toimintojen tunnistaminen on ensiarvoisen tärkeää: vain näin voidaan pohtia keinoja niiden helpottamiseen tai jopa poistamiseen.\nErityisperheiden tunnistaminen palveluiden kehittämisen edellytys\nErityisperheille ei ole olemassa virallista määritelmää. Niiden yhteiskunnallista merkitystä voidaan kuitenkin tarkastella esimerkiksi myönnettyjen vammaistukien määrän tai peruskoulun tehostettua tai erityistä tukea saavien lasten määrän perusteella.\nAlle 16-vuotiaan vammaistukea sai 36 206 henkilöä vuonna 2018. Kun tämä kerrotaan keskimääräisellä perhekoolla eli 2,8:lla, tulokseksi saadaan 101 377. Jos samalla luvulla kerrotaan tehostettua tai erityistä tukea saavien lasten määrä (2,8 x 105 107), tulos on 294 300 henkilöä – toisin sanoen noin viisi prosenttia kaikista suomalaisista. Tähän suurempaan lukuun eivät sisälly alle kouluikäiset lapset.\nPaljon palveluita tarvitsevien ja käyttävien erityisperheiden voidaan siis todeta olevan yhteiskunnallisesti merkittävä ryhmä. Siksi nämä perheet olisi tunnistettava nykyistä paremmin ja pyrittävä rakentamaan niille tarkoitetut palvelut ja palvelukokonaisuudet arjen toiminnan helpottamisen näkökulmasta.\nTällä hetkellä tilanne näyttää olevan juuri päinvastainen. Arjen helpottamisen sijaan (tai osittain tämän rinnalla) palvelut kuormittavat jo valmiiksi kuormittunutta erityisperheiden arkea.\nKirjoitus perustuu filosofian tohtori, KTM Ulla Särkikankaan kesäkuussa 2020 julkaistuun väitöskirjaan ”Sosiaali- ja terveyspalveluiden käyttö erityisperheiden arjessa – toiminnan ja ajankäytön näkökulma”.\nerityisperheet, opetus, palvelut, peruskoulu, sosiaalihuolto, sosiaalipalvelut, sosiaalityöntekijä, terapeutit, tilapäishoito, tukitoimet, Vammaispalvelut, vammaistuki, varhaiskasvatus


HILMA: Verensokeriliuskat ja -mittarit (TeeSe Botnia Oy Ab)\nTeeSe Botnia Oy Ab : Verensokeriliuskat ja -mittarit\nVerensokeriliuskat ja -mittarit (TeeSe Botnia Oy Ab)Korjausilmoitus Verensokeriliuskat ja -mittarit (TeeSe Botnia Oy Ab)Korjausilmoitus\nIlmoituksen numero HILMA:ssa: 2019-011170\nIlmoituksen numero EUVL:ssä: 2019/S 096-231618\nTarjoukset 19.06.2019 klo 11.00 mennessä osoitteeseen:\nVirallinen nimi: TeeSe Botnia Oy Ab\nKansallinen yritys- ja yhteisötunnus: 2859365-3\nPostiosoite: Sorakatu 2-4\nYhteyshenkilö: Merja Hirvonen\nPuhelin: +358 401832128\nNUTS-koodi: Pohjanmaa (FI195)\nPääasiallinen osoite: (URL) http://www.teese.fi\nKansallinen yritys- ja yhteisötunnus: 0209602-6\nYhteyshenkilö: hankintapäällikkö Pekka Liukkonen\nPuhelin: +358 63251111\nVirallinen nimi: Malax-Korsnäs hälsovårdscentral\nKansallinen yritys- ja yhteisötunnus: 0180948-5\nPostiosoite: Stampvägen 2\nYhteyshenkilö: vt. hallintopäällikkö Monika Björkqvist\nPuhelin: +358 503812242\nPääasiallinen osoite: (URL) http://www.malax.fi\nVirallinen nimi: Korsholms kommun\nKansallinen yritys- ja yhteisötunnus: 0181101-6\nPostiosoite: Centrumvägen 4\nYhteyshenkilö: lagerföreståndare Liselott Nyberg\nPuhelin: +358 504663218\nPääasiallinen osoite: (URL) http://www.korsholm.fi\nVirallinen nimi: Kristiinankaupungin kaupunki\nKansallinen yritys- ja yhteisötunnus: 021509-5\nPostiosoite: PL 13\nYhteyshenkilö: materiaalitoimen esimies Pirjo Ulfves\nPuhelin: +358 407183460\nNUTS-koodi: Kristiinankaupunki (K287)\nPääasiallinen osoite: (URL) http://www.kristinestad.fi/etusivu\nOsoite: (URL) https://tarjouspalvelu.fi/teese\nsähköisesti osoitteessa: (URL) https://tarjouspalvelu.fi/teese?id=224826&tpk=b78b6b20-7c7a-4978-a04a-ade42964dc2e\nVerensokeriliuskat ja -mittarit\nOmaseurantaan ja ammattilaiskäyttöön soveltuvien verensokeriliuskojen ja -mittareiden, flash-lukijoiden ja sensorien sekä muiden tarjouspyynnössä määriteltyjen diabetestuotteiden hankinta Vaasan kaupungin, Kristiinankaupungin kaupungin, Maalahden-Korsnäsin terveyskeskuksen sekä Mustasaaren kunnan tarpeisiin. TeeSe Botnia Oy Ab toteuttaa hankinnan mainittujen omistajiensa toimeksiannosta. TeeSe Botnia on omistajiensa yhteishankintayksikkö ja tekee päätöksen yhteishankinnasta. Puitejärjestelyyn valitaan kolme (3) sopimustoimittajaa osa-alueittain, jollei kelpoisia tarjouksia ole vähemmän. Omaseurantaan (potilaskäyttöön) tarkoitetuista tuotteista henkilökunta valitsee potilaan tarpeisiin parhaiten soveltuvat tuotteet lähtökohtana parhaat arviointipisteet saaneet tuotteet.\nArvo ilman alv:tä: 6000000.00 EUR\n1. Verensokeriliuskat, -mittarit, mittareihin sopivat ketoliuskat ja lansetit omaseurantaan\nTeeSe Botnia Oy:n hankintapalvelut pyytää tarjousta verensokeripitoisuuden määrittämiseen omaseurannassa käytettävistä tuotteista ns. tavallisten käyttäjien tarpeisiin. Tavallisiksi käyttäjiksi on luokiteltu tyypin I- ja II-diabetespotilaat sekä luokittelemattomat diabetespotilaat.\nPuitesopimus tai -sopimukset solmitaan toistaiseksi voimassaolevina siten, että niitä ei voida irtisanoa ensimmäisen sopimusvuoden (12 kuukautta) aikana. Puitejärjestelyn enimmäiskeston osalta sovelletaan hankintalain (1397/2016) 42 §:ä siten, että sopimukset jatkuvat ilman irtisanomista siihen asti, kunnes ko. hankintaa koskeva uusi kilpailutettu hankintasopimuskausi alkaa.\n2. Verensokeriliuskat ja -mittarit ja lansetit omaseurantaan\n3. Verensokeriliuskat ja -mittarit ammattikäyttöön\nAmmattikäyttöön tarkoitetut verensokeriliuskat ja -mittarit. Ammattikäyttäjiä ovat sosiaali- ja terveystoimen työntekijät, erityisesti diabeteshoitajat ja lääkärit.\n4. Henkilökohtaisen potilaskäytön Flash-glukoosinmittaus- ja seurantajärjestelmä\nHenkilökohtaisen potilaskäytön Flash-glukoosinmittaus- ja seurantajärjestelmä kaikentyyppisille diabeetikoille (I- ja II-tyypit ja luokittelemattomat).\n5. Liuskaton verensokerin mittausjärjestelmä omaseurantaan\nHenkilökohtaisen potilaskäytön liuskaton verensokerimittausjärjestelmä kaikentyyppisille diabeetikoille (I- ja II-tyypit sekä luokittelemattomat).\nLääketieteelliset kertakäyttötarvikkeet. (33140000-3)\nYksittäispakattuja, kertakäyttöisiä ja steriilejä insuliinikynäneuloja hankitaan diabeteksen insuliinilääkehoitoon potilaiden omaan käyttöön.\nInsuliinikynät insuliinihoitoisten diabeetikkojen potilaskäyttöön.\nPuitesopimus tai -sopimukset solmitaan toistaiseksi voimassa olevina siten, että niitä ei voida irtisanoa päättymään ensimmäisen sopimusvuoden (12 kuukautta) aikana. Puitejärjestelyn enimmäiskeston osalta sovelletaan hankintalain (1397/2016) 42§:ä kuitenkin siten, että sopimukset jatkuvat ilman irtisanomista siihen asti, kunnes ko. hankintaa koskeva uusi kilpailutettu hankintasopimuskausi alkaa.\n8. Näytteenottolaitteet: kertakäyttöiset turvalansetit, useita eri pistosyvyyksiä\nTeeSe Botnia Oy:n hankintapalvelut pyytää tarjousta kertakäyttöisistä turvalanseteista, joissa on useita eri pistosyvyyksiä ammattikäyttöön. Ammattikäyttäjiä ovat pääsääntöisesti diabeteshoitajat.\n9. Näytteenottolaitteet: turvalansetit, yksi pistosyvyys\nTeeSe Botnia Oy:n hankintapalvelut pyytää tarjousta kertakäyttöisistä turvalanseteista, joissa on yksi pistosyvyys ammattikäyttöön. Ammattikäyttäjiä ovat pääsääntöisesti diabeteshoitajat.\n10. Näyttenottolaitteet: lansettikynä, joka toimii yhdellä painalluksella\nErilaiset lääkintälaitteet ja -tuotteet. (33190000-8)\nKuvaus: TeeSe Botnia Oy:n hankintapalvelut pyytää tarjousta lansettikynistä ns. tavallisten käyttäjien tarpeisiin. Tavallisiksi käyttäjiksi on luokiteltu tyypin I- ja II-diabetespotilaat sekä luokittelemattomat diabetespotilaat.\nPuitejärjestelyn osallistujien suunniteltu enimmäismäärä: 30\nPäivämäärä: 19.6.2019 11:05\nPaikka: TeeSe Botnia Oy:n hankintapalvelut.\nTeeSe Botnia Oy:n hankinta-asiantuntijat avaavat tarjoukset sähköisellä Cloudia-järjestelmällä ja avaustilaisuudesta laaditaan avauspöytäkirja. Tarjoukset voidaan avata myös muuna hankintayksikön sopivaksi katsomana ajankohtana tarjousten vastaanottamisen määräajan päättymisen jälkeen. Avaustilaisuus ei ole julkinen.\nNoin neljän (4) vuoden kuluttua tämän hankinnan hankintailmoituksen julkaisemisesta.\nLiuskojen ja mittareiden tulee soveltua erilaisille potilasryhmille (esim. lapset, raskaana olevat ja iäkkäät potilaat). Käytön opetuksen ja oppimisen tulee olla helppoa, samoin tuotteiden tulee olla helposti käsiteltäviä. Näytteenoton vaivattomuus on tärkeää. Tarjottujen liuska/mittari -yhdistelmien tulee olla testattuja puolueettomassa laboratoriossa. Mikäli tämän kilpailutuksen perusteella tehtävä puitejärjestely sisältää tuotteita, joita ei aikaisemmin ole ollut tilaajayksiköiden ja niiden potilaiden käytössä tai hankintakauden aikana otetaan käyttöön uusia, alkuperäiset sopimustuotteet korvaavia tuotteita, sovelletaan seuraavia periaatteita: Siirtymäaika Potilaalla on oikeus käyttää oma varastonsa loppuun enintään kahdeksantoista kuukauden ajan. Hoitaja / lääkäri valitsee yhteistyössä potilaan kanssa hänelle hoidollisin perustein sopivimman tuotteen aloittaen halvimmasta osa-alueeseen hyväksytystä liuskasta. Henkilökunta opastaa ja esittelee vaihtoehtoja resurssiensa puitteissa. Vaihto ja koulutus toteutetaan potilaskäynnin yhteydessä ennalta sovitun hoitosuunnitelman mukaisesti, Vaasassa noin 50 potilasta / viikko. Siirtymäaika uusiin tuotteisiin on noin yksi vuosi. Tuotteet Uusista tuotteista suoritetaan koekäyttöjä ja laboratoriotestauksia Vaasan keskussairaalan laboratoriossa. Sallittu poikkeaminen mittausarvoissa on +/- 10 % referenssimenetelmästä. Koulutus, aloitusmateriaalin toimittaminen ja tiedottaminen sopimuksen käynnistämiseksi Sopimuksen saaja järjestää tilaajayksiköiden henkilökunnalle koulutusta hyväksytyistä tuotteista. Sopimuksen valvonta Sopimuksen valvonnan piiriin kuuluvat erityisesti palvelu ja tuotteiden laatu. Potilaille suunnatun HelpDesk -palvelun laatua (sisältö, ammattitaito, asiakaslähtöinen toimintatapa, kielitaito) seurataan ja arvioidaan sopimusaikana potilaspalautteiden ja diabetesvastuuhenkilöiden tekemien kontrollien perusteella. Koulutuksen asiantuntemus ym. arvioidaan tilaisuuden osallistujien toimesta. Diabetesvastuuhenkilöt arvioivat saamansa palvelun riittävyyttä tarjouspyynnössä asetettuihin vaatimuksiin nähden. Tuotteiden laadunseurantaa suoritetaan esim. pistokokeina tehtävillä koekäytöillä ja laboratoriotutkimuksilla. Sopimuksen purkamis- ja irtisanomisperusteet Mikäli palvelu ei täytä tässä tarjouspyynnössä asetettuja vaatimuksia eikä sopimustoimittaja kirjallisesta huomautuksesta huolimatta korjaa toimintaansa on hankintayksiköllä oikeus sopimuksen purkamiseen. Purkamisperusteet syntyvät esim. toimitusten toistuvasta viivästymisestä, asiakaspalvelun (potilaat, henkilöstö) puutteista kielen / ammattitaidon tms. suhteen tai koulutusta / informointia ei toteuteta sitoumusten mukaisesti tai esim. tuotteiden käyttöikä tai muut tekijät poikkeavat ilmoitetusta tai mittauspoikkeamat ovat yli 10 % referenssimenetelmästä.


Sain innoituksen ensimmäisen pienoismallini rakentamiseen serkkupoikani täysi-ikäistymisestä. Päivänsankarin haaveena on joskus omistaa oma Impreza, mutta koska en voinut "the Real Thingiä" hankkia, rakensin sellaisen… hieman pienemmän tosin.\nAutolle on olemassa löyhä esikuva oikeassa elämässä, eräässä Hyvinkääläisessä autoliikkeessä. Kyseinen auto tosin on vuosimallia 2003, kun tämä auto on uudempaa korimallia. Auton sisustasta en valitettavasti tajunnut ottaa kuvia ja tätä kirjoittaessa on auto jo vaihtanut omistajaa.\nMalli on Fujimin sarja, jonka tilasin Jarkko Turuselta. Maalaus on toteutettu korin osalta Tamiyan spraypurkeilla, sisustan ja alustan osalta Games Workshopin/Citadelin maaleilla, pensselillä.\nMaalipintaan olen suhteellisen tyytyväinen. Joitain valumia on, mutta hiukan paikkailtuani lopputulos on ihan siedettävä. Jostain syystä maalipinnan pigmentissä on eroja isommilla pinnoilla, kuten ovissa. Suurimpana yllätyksenä tuli alustan osien suuri määrä. Alustan rakentamiseen, maalaamisineen, sainkin kulutettua lähes kymmenen työtuntia. Muutaman osan onnistuin hukkaamaan projekti aikana. Etupuskurista puuttuu paneelit etukulmien aukoista ja sivupeilien peiliosat joutuivat niin ikään hukan teille.\nOnneksi sarjaan ei kuulunut moottoria… silloin tuskin olisin ehtinyt saada autoa valmiiksi ennen syntymäpäiviä. Nytkin tuli kiire.\nMallarin kirjahyllyyn Panzers Tiger I and II Covers the use and design of the armored fighting vehicle series Panzer Tiger I and Tiger II. Lue lisää ja osta omaksesi\nJuuso pöllänen 28.10.2011 19:23 Vastaa lainauksella\nSiisti imppu ;)\nkassu laisi 29.10.2011 08:18 Vastaa lainauksella\ntosi hyvän näköinen ;)\npaavo p. 30.10.2011 19:54 Vastaa lainauksella\nHitaasti hyvä tulee ;-), ei vaan hienohan tuo on, maalipinta ja kaikki. Tuostakin voisi noita saumoja litkuttaa. Kuuluuko muuten ovenkahvojen olla kokonaisuudessaan korin väriset?\nSampo Vilén 2.11.2011 23:52 Vastaa lainauksella\nkahvoista en tiedä mut esim oven karmit tais olla mustat irl…\nLauri Mäkinen 1.1.2012 21:16 Vastaa lainauksella\nKiitoksia kommenteista! Kahvat osineen kuuluu olla korin väriset. (tarkistin kuvista) Ovien karmien tosiaan kuuluisi olla mustat, mutta pensselillä en saanut niitä siedettävän näköisiksi, joten pesin maalin pois ennen kuin se ehti edes kuivaa.\nEhkä sitten sen seuraavan mallin saan tehtyä "viimosen päälle" ;)\nTopi Mäkelä 5.1.2012 11:17 Vastaa lainauksella\nAlustaan käytetty aika ei ole kyllä ainakaan hukkaan mennyt, hyvältä näyttää =) Ovien saumoja olisi tosiaan voinut litkuttaa.\nSisältö on viimeksi päivittynyt 28.10.2011\nSivu ladattiin 25.2.2021 klo 20:50


Alkaisiko uusi työurasi tästä?\nOpiskele itsellesi ammatti\nTestaamme Sedun uutta koulutushakua. Uusi sivusto julkaistaan syyskuussa. Laajennettu oppivelvollisuus - kysymyksiä ja vastauksia.\nPitkät koulutukset Lyhytkoulutukset Laajennettu oppivelvollisuus\nKestävä kehitys kuuluu nykypäivän yrittäjyyteen – oppimateriaalille tarvetta\nOnline-opetusta ravintola- ja catering-alalla eri maiden välillä\nOnnea opiskelupaikan saaneille - tervetuloa Seduun!\nKansainvälisestä digihankkeesta osaamista etä- ja hybridiopetukseen\nSedun historiassa ensimmäinen kerta - Kaksoistutkinto maarakennusalalle oppisopimuksella\nKiitos stipendien lahjoittajille - onnea stipendin saajille\nKone- ja tuotantotekniikan työvoimakoulutusten infotilaisuus\nUusia työntekijöitä tarvitaan kone- ja metallialalle jatkuvasti. Innostu sinäkin metallista! Tule kuulemaan tarkemmin tammikuussa Lapualla ja Seinäjoella alkavista kone- ja tuotantotekniikan työvoimakoulutuksista sekä tutustumaan Seinäjoen koulutustiloihin.\n16.6.2022 0.00–18.8.2022 17.00\nMietitkö miltä tuntuisi ajaa linja-autoa tai raskasta kalustoa?\nAjokokeilupäivä 18.8. klo 14-18 Sedu Rengonharjulla\nRavintola- ja cateringalan opiskelijat ottavat huomioon myös vastuullisuuden. Pöydän pinnat puhdistuvat 100 asteisella höyryllä, säästäen vettä ja ilman kemikaaleja. #vastuullisuus #SeduElämää\nKiinnostaako uusi ura linja-autonkuljettajana? Katso TE-liven videokoosteelta miten se onnistuu koulutuksen kautta. Opiskele vaihtelevaan, ihmisläheiseen ammattiin - ja et taatusti ehdi kyllästyä työpisteesi maisemiin! 🚌 Videokooste: https://fb.watch/dY6q4NsNy4/\nToday is the day 😉 vielä ehtii! Syksyllä tavataan 🙌🤩! #seduelämää #yhteishaku2022 #ammatillinenkoulutus\nKestävä kehitys kuuluu nykypäivän yrittäjyyteen ja on yksi työelämän avaintaidoista - nyt ja tulevaisuudessa. Tätä mieltä olivat myös Lennolin toimitusjohtaja Pirjo Pystykoski-Sopanen ja Provinssi Festivalin festivaalijohtaja Sami Rumpunen Sustainability-driven Entrepreneurship -hankkeen levitystilaisuudessa Seinäjoki Areenalla 8.6.2022. Meidän näkökulmastamme syntyy tarve aiheeseen liittyvälle oppimateriaalille. Ja sitä on luotu: Erasmus+-rahoitteisessa hankkeessa Euroopan eri maiden ammatilliset toimijat, lukio, yritykset ja korkeakoulut yhdistivät voimansa ja tuottivat oppimateriaalia kolmelle eri tasolle, soveltuen käytettäväksi niin lukiossa kuin ammatillisissa oppilaitoksissa ja korkeakouluissa, opiskeltavasta alasta riippumatta. Lue aiheesta lisää uutisistamme: https://bit.ly/3u9Co0D #kestäväkehitys #kestäväyrittäjyys #yrittäjyys #yrittäjyyskasvatus #vastuullisuus #ammatillinenkoulutus\nKestävä kehitys kuuluu nykypäivän yrittäjyyteen https://t.co/AxdLHcPsUL . Sustainability-driven Entrepreneurship -hanke tuotti oppimateriaalia aiheesta Euroopan eri maiden ammatillisten toimijoiden, lukion, yritysten ja korkeakoulujen yhteistyönä. #vastuullisuus #yrittäjyys https://t.co/kEObXeEWvf\nOpiskelu tarkoittaa ✔ aikaa ajatella, ✔ mahdollisuutta tarkastella omaa työtä erilaisista näkökulmista, ✔ mahdollisuutta kuulla asiantuntijoita sekä ✔ mahdollisuutta verkostoitua ja vaihtaa ajatuksia kollegojen kanssa. Onkin enemmän kuin ilahduttavaa, että näitä kokemuksia saamme jakaa upeiden ammattilaisten ja hyvien yhteistyökumppanien kanssa. Lämpimät onnittelut hienon kehittämisprosessin loppuun saattaneille! 👏 #sedu #epshp #TuhansienOsaajienTarina\nTiesitkö, että Suomessa tehdään liikennemerkkejä vain kolmessa paikassa? Yksi niistä on Kauhavan Ylihärmässä toimiva Kaskea Group. Ja kuka tahansa voi tilata itselleen opasteen tai merkin. Joni Rintala toimii tehdaspalvelupäällikkönä Kaskea Groupilla ja vastaa koneistamon osalta laadusta sekä koko konsernin osalta huollosta ja kunnossapidosta. -Työssä parasta on monipuolisuus, koko ajan tulee uusia tilanteita, joihin pitää keksiä ratkaisuja, kertoo Rintala. Tulin tänne kesätöihin v. 2008, siirryin myöhemmin toimihenkilöksi ja olen opiskellut insinööriksi työn ohessa. Jussi Mäki-Haapoja toimii operaattorina. -Laser-osaston käyttö kuuluu vastuulleni ja välillä olen apuna metallipuolella, kertoo 22 vuotta talossa työskennellyt ylihärmäläinen Mäki-Haapoja. Työhön kuuluu ohjelmointia, käyttämistä, huoltamista ja korjaamista. Konevalmistajan luona käydään koulutuksissa tai sitten kouluttaja tulee tänne paikan päälle. Tässä työssä ei tarvitse istua pelkästään koneen ääressä. Työ on monipuolista. #vetoatekniikanaloille #valitsetekniikka #seduteknologia #sedumetalli @kaskea group\n🧐 Kyllästyttääkö juhannus? Ei hätää - meillä on siihen ratkaisu 💪🥳. Ensi viikolla toteutetaan taas Tuomarniemen suositut kesäkurssit. Tiistain 28.6. ohjelmassa on joulukuusenkasvatuskurssi, jossa vieraillaan joulukuusenkasvatustilalla 🌲🌲🌲🌲. Vielä huomenna ehdit ilmoittautua mukaan 🏃♀🏃: https://koulutushaku.sedu.fi/short_course/joulukuusen-kasvatus-28-6-2022/ #sedu #lisäkoulutus #metsäala #ähtäri\nSe tunne, kun päätät tehdä nopsan somevideon saunavihdan tekemisestä... No, ei mennyt ihan niin. 😅 ✅ Riittävän notkea, mutta riittävän sitkeä vitsa vihdan pannaksi ei löydykään ihan noin vaan. ✅ Värkit kannattaa kerätä ajatuksella, eikä pikajuoksuna aamukiireiden lomassa. ✅ Vihta tehdään rauduskoivun, ei hieskoivun oksista 🙄. Koivun tuoksu saunassa tarjoaa kuitenkin palasen kauneinta kesää ja kysymällä ammattilaiselta, saat parhaan mahdollisen opastuksen lajin saloihin. Arboristiopettajamme Veijon kanssa tehdyn "vihtavideon" myötä toivotamme kaikille sedulaisille ja Sedun ystäville Hyvää juhannusta ja kaunista kesää! 😍🍓🥂 #sedu #juhannus #kesä #saunavihta\nJuhannus ja kesän korkeimmat hetket 🥂🍓! Taitavan visualistimme ottaman kuvan myötä toivotamme kaikille Sedun ystäville rentoa, iloista ja turvallista keskikesän juhlaa! Nautitaan hyvästå seurasta ja kesäöiden loppumattomasta valosta. #seduelämää #juhannus #kesä #kesäyöt #HyväSeuraParempiMieli #TuhansienOsaajienTarina Kuva:@puolakangas Kuvauspaikka:@visitseinajokiofficial, Kyrkösjärvi\nOnnea teille tutkintotodistuksen kesäkuussa saaneille 🌹 Kiitos tavoitteellisesta opiskelusta näkyy teillä toivottavasti työpaikoilla ja/tai jatkokoulutuksessa. Tuoreet tiedot ja taidot ansaitsevat tulla heti käyttöön 💪 Kiitetään opettajia ja kaikkia ohjaajia myös työpaikoilla. Yhteistyössä Sedun ja työpaikkojen kanssa te olette saavuttaneet tutkinnon tavoitteet ja hankkineet niiden vaatiman osaamisen. 🙏 Kotijoukkojen ja lähipiirin tuki on korvaamaton ❤ On juhlan aika! Upeaa keskikesän juhlaa, mansikanmakuista kesää jokaiselle 🌞 Katso, ketä sinä voit onnitella https://bit.ly/3ynrozD\nJuhannusviikolla on hyvä fiilistellä kevään #huippuhetkiä! Arboristien SM-kisat kisattiin toukokuun lopussa Lahdessa. Sedusta valmistunut Hilla Kyrö voitto naisten SM-kultaa ja Oskari Keränen sijoittui opiskelijoiden sarjassa kolmanneksi. Kaikki Sedun arboristit osallistuivat tapahtumaan joko kilpailijoina tai toimitsijoina. Lämpimät onnittelut vielä voittajille! 👏🥇💪 Arboristikoulutus on yksi Sedun kysytyimpiä koulutuksia. Haku tammikuun 2023 aloitukseen avautui kesäkuun alussa. #seduelämää #arboristlife #ähtäri\nSeinäjoella Rastaantaipaleella kone- ja tuotantotekniikan opettaja Janne Tynjälä esittelee prototyyppiä, jonka pitäisi täyttää asiakkaan toiveet. Kone pyörittää rumpua, johon sijoitetaan näytepurkkeja. Laite pyörii yhdeksän kertaa minuutissa tunnin ajan, jotta näyteainekset sekoittuvat tasalaatuisiksi. 💪 Koneen rakennesuunnittelu on Tynjälän ja Olli Janhusen käsialaa. 👍 Combi Genius -levyntyöstökoneella tehtiin kaikki levyosat. - Osien leikkaaminen ja taivuttaminen käsin millintarkasti olisi mahdotonta. Sorvattu teräspyörötanko pätee akselina, joka kieputtaa näyteputkilieriöitä kuin vartaassa, selostaa Tynjälä. Sähkö- ja automaatioalan opettaja Jani Saarimaan ohjauksessa opiskelijat valmistivat sähköohjainyksikön, jossa on ajastinrele sisällä. 👍 - Turvallisuus on otettu huomioon; kansi suojaa. Kun kannen nostaa, laite pysähtyy automaattisesti. Hätä-seis-kytkin on niin ikään tehty, Tynjälä selvittää. Toimeksiantoja toivotaan 🤩 - Toimeksiantoja tulee mutta konevalmistusta meillä tehdään vielä vähän. Sen sijaan korjaus- ja huoltotöitä on opiskelijoille tarjolla viikoittain. Meillä korjataan raivaussahoja, painepesureita ja ruohonleikkureita, Janne Tynjälä kertoo kone- ja tuotantotekniikan opiskelijoiden osaamisen laveudesta. 👍 Koneasentajan koulutukseen kuuluu kunnossapitotöitä ja koneasennusta. Ammattilaisten yhteistyö kiinnostaa - On loistavaa, että meillä on eri osa-alueiden ammattilaisia lähellä, Janne Tynjälä hehkuttaa. Kone- ja tuotantotekniikan ammattilaisten lisäksi suunnittelutyöhön tarvitaan sähkö- ja automaatioalan osaamista. Tynjälän vahvuus on konesuunnittelu, mekaniikka, pneumatiikka ja hydrauliikka. Työkaveri Teemu Kujanpää innostuu niin ikään asiakastöistä. #konejatuotantotekniikka #TehdäänYhdessä #netekeejotkaosaa #seduelämää #YlpeästiTekijä #koneasentaja #levyseppähitsaaja #koneistaja #sähköasentaja\nAgnolottien ja muiden ruokalajien valmistusta samaan aikaan eri maiden opetuskeittiöissä – digitekniikka ja digitaaliset oppimisympäristöt mahdollistavat tämän 👏. Module it! -hankkeen online-opetuspäivät tarjosivat paljon kokemusta, jota hyödynnetään seuraavaksi laadittavassa oppaassa, jossa kerrotaan, miten online-opetusta on mahdollista toteuttaa ja mitä tulee ottaa huomioon. Sedulla on tärkeä rooli oppaan laadinnassa. Lue lisää linkin takaa ⬇. #DigitaalinenOppiminen #oppimisympäristöt #seduelämää #RavintolaJaCateringAla Apro International


Työnantajalla ei ollut perustetta tuotannolliseen ja taloudelliseen irtisanomiseen | Työsuhdeneuvonta Oy\nTyönantajalla ei ollut perustetta tuotannolliseen ja taloudelliseen irtisanomiseen\nTyötuomioistuin katsoi ratkaisussaan TT 2018:88 (annettu 27.9.2018), että yhtiöllä ei ollut asiallisia ja painavia perusteita irtisanoa tuotannollisilla, taloudellisilla ja toiminnan uudelleenjärjestelyistä johtuvista syistä viittä työntekijää. Yhtiö velvoitettiin maksamaan viidelle irtisanotulle työntekijälle korvausta perusteettomasta irtisanomisesta yhteensä 126.822,84 euroa.\nYhtiö oli irtisanonut joulukuussa 2015 viisi työntekijää tuotannollisilla, taloudellisilla ja toiminnan uudelleenjärjestelyistä johtuvilla perusteilla.\nTyösopimuslain 7 luvun 3 §:n mukaan työnantaja saa irtisanoa työsopimuksen, kun työ on taloudellisista, tuotannollisista tai työnantajan toiminnan uudelleenjärjestelyistä johtuvista syistä vähentynyt olennaisesti ja pysyvästi. Työsopimusta ei lain mukaan kuitenkaan saa irtisanoa, jos työnantaja irtisanomisen jälkeen ottaa uuden työntekijän samankaltaisiin tehtäviin, vaikka hänen toimintaedellytykset eivät vastaavana aikana ole muuttuneet.\nYhtiö oli irtisanottuaan työntekijät ottanut toisesta tulosyksiköstään työntekijöitä yksikköön, josta oli irtisanottu työntekijöitä. Työtuomioistuin katsoi, että koska työntekijät oli otettu irtisanomisuhan alaisen yksikön ulkopuolelta, oli heidät rinnastettava uusiin työntekijöihin. Kysymys ei myöskään ollut vähäisestä ja tilapäisestä lisätyövoiman tarpeesta.\nJos työnantaja päättää työsuhteen perusteettomasti, on hänen maksettava korvausta työsopimuslain 12 luvun 2 §:n perusteella irtisanotuille työntekijöille vähintään 3 kuukauden palkkaa vastaava summa ja enintään 24 kuukauden palkkaa vastaava summa.\nTyötuomioistuin velvoitti yhtiön suorittamaan korvauksia irtisanotuille työntekijöille työehtosopimuksen ja työsopimuksen vastaisesta työsopimuksen päättämisestä. Korvausten summat vaihtelivat kuuden kuukauden palkkaa vastaavasta summasta vuoden palkkaa vastaavaan summaan.\nAsia on käsitelty työtuomioistuimessa koska se koski sähköistysalan työehtosopimuksessa (1.3.201531.3.2017) ollutta määräystä, jossa on viitattu työsopimuslakiin.


Hyönteisdokumentti: Christine Nöstlinger - Kurpitsakuningas\nTaas luemme sopivasti vastaantulleen teoksen Lasten toivekirjastosta, kirjoittaja Nöstlinger on moninkertaisesti palkittu itävaltalainen lastenkirjailija ja nimenä etäisesti tuttu, vaikken olekaan tainnut mitään lukeakaan (ja tämän alkuteos on vuodelta 1972 ja Soile Eskelisen suomennos vuodelta 1975).\nTämä oli aika outo kirja: Hogelmannien perheen (jonka keskimmäinen lapsi Wolfi on kirjan kertoja) keittiöön ilmestyy eräänä iltana pienikokoinen kävelevältä kurpitsalta tai kurkulta näyttävä olento joka kertoo olevansa Kami-Toori, kellarissa asuvien olentojen kuningas joka on kuitenkin karkoitettu valtakunnastaan ja pyytää turvapaikkaa.\nPerheenjäsenet suhtautuvat kuninkaaseen vaihtelevilla tavoilla, mutta perheen isä ottaa kuitenkin kuninkaan suojelukseensa: pian muut saavat tosin huomata että kuningas on aikamoinen kyylä, ja perheen sisäiset suhteetkin saavat tuuletusta...\nOlin varsin yllättynyt siitä kuinka tulehtuneiksi perhesuhteet oli kuvattu: periaatteessa kyseessä oli aivan tavallinen keskiluokkainen perhe, mutta keskinäinen kommunikointi ei oikein pelaa, henkilöillä on salaisuuksia ja erityisesti muiden perheenjäsenten suhteet varsin autoritäärisesti käyttäytyvään isään ovat kovin kompleksisia ja kirjan aikana, osin kurpitsakuninkaan vuoksi, yltyvät lähes avoimeksi sotatilaksi.\nJa samalla kirja oli myös sellainen tutunoloinen, vähän humoristinen low fantasy -juttu jonka voi varmaan lukea ihan vain seikkailuna tai sitten pohtia kommentoiko tämä vaikka poliittista tilannetta 70-luvun Euroopassa (tai vertailla nykyaikaan tilannetta jossa ulkopuolisten saapuminen jonkin yhteisön keskelle aiheuttaa yhteisön sisällä olevien jännitteiden dramaattista eskaloitumista).\nJoka tapauksessa, kirja NTK-haasteeseen.\nLähettänyt hdcanis klo 15:12\nTunnisteet: Christine Nöstlinger, proosa, saksa\nTämä on kansityyppi, jota en ole nähnytkään.\n4. maaliskuuta 2016 klo 16.59\nMä olen joitain näitä muita kelta-oransseja nähnyt, sarjan ulkoasua on kyllä muuteltu vuosien varrella siinä missä Nuorten toivekirjastoakin (näköjään rajumminkin), tämä on 70-luvun puolivälistä.\n4. maaliskuuta 2016 klo 19.34\nNo johan on, ei ole virtahepo olohuoneessa vaan kurpitsakuningas. Ja miksi juuri isä hyväksyy\n7. maaliskuuta 2016 klo 23.20\nYllättäen olohuoneeseen ilmestyvä virtahepo olisi varmaan hyvä versio tästä, muuten voisi mennä aika lailla samoilla linjoilla.\nSitä ei kovin suoraan sanota miksi isä tätä erityisesti symppaa, mutta ehkä asemasta tulevaa sympatiaa, molemmat ovat aika autoritäärisiä hahmoja, kansan napinan äänekkyys vielä vaihteli mutta...\n8. maaliskuuta 2016 klo 13.49\nNTK-haasteesi nosti muinaismuistot esiin: hyllystä löytyi Koljonvirran sissit, Tom Sawyerin seikkailut, Tapani Löfvingin seikkailut ja Robin Hood: kaikki hienoja kirjoja, joista pidin lapsena. Suomalaisseikkailuissa liikutti sankarien neuvokkuus ja isänmaallisuus, Tom Sawyer vei ihan aidosti Mississipille ja Robin Hood oli ehkä ensimmäinen merkittävä lukukokemukseni. Näissä sankarijutuissa nousi aina esille heikkojen puolustaminen.\nNTK-kirjojen etukannessa oli myös kaunis ex-libris, johon sai kirjoittaa nimensä. Näissä NTK-kirjoissa tuntui aina olevan jotain hienoa ja merkittävää luettavaa. Kellbergin kirjan luin uudestaan toissavuonna, eikä se ollut kadottanut mitään vanhasta hurmastaan.\nSödikällä oli myös Jousi-sraja, joka ulkoisesti muistutti NTK:a. Tuosta sarjasta hyllyssä oli Bulwer-Lyttonin "Pompeijin viimeiset päivät", joka oli "nuoria varten lyhennetty".\n8. maaliskuuta 2016 klo 19.52\nNäissä löytyy monia hyviä kirjoja, minulla oli myös jotain suosikkeja joita pitäisi varmaan metsästää uudelleenlukuun. Ja jotain muita lyhytikäisempiä julkaisusarjoja tosiaan on, itse tiedän ainakin Punaisen sulan jossa pääpaino oli poikain seikkailuromaaneissa, NTK taas oli ihaiiltavan monipuolinen.\n9. maaliskuuta 2016 klo 0.18\nPakko kommentoida, että Christine Nöstlinger oli mulle tosi rakas nuoruudessa! "Luki-live", "Suklaata ja särkyneitä sydämiä", "Lennä lennä turilas!" ja monet muut. <3 Ihana kirjailija, ainakin 90-luvun esiteinin näkökulmasta.\n27. toukokuuta 2016 klo 14.22\nNiminä on jotain etäisesti tuttuja, mutta minulle tämä oli ensimmäinen Nöstlinger...\n28. toukokuuta 2016 klo 8.21


Metku.net • View topic - Baby SATA\nIt is currently 28.05.2020 18:41\nPost subject: Baby SATA\nPosted: 21.10.2007 23:15\nAny comments or questions about this impressive little mod?\nLast edited by japala on 22.10.2007 21:16, edited 1 time in total.\nPosted: 22.10.2007 21:15\nNow with a link...\nPosted: 22.10.2007 22:07\nJoined: 02.02.2007 21:13\nHmmhm ja tämä ei sitten vaikuta signaalin tasoon piirun vertaa? Loistava modi kyllä, johtosotku vähenee kummasti, jättebra.\nPosted: 22.10.2007 22:37\nItsekkin testailin joku aika sitten saisiko sata-kaapelia lyhennettyä tuota micro-atx koteloprojektiani varten. Siinäkään ei tarvitse kuin n.10cm johdot.\nPätkäisin keskeltä palan ja kolvailin johdot uudelleen. Eipä kyllä tullut kovin hieno, kun joka johto piti teipata, eikä kovin kestävältä vaikuttanut.\nSiinä johdossa oli umpimuoviset liittimet, eikä tullut mieleen, että kaapeleita löytyy myös aukeavalla liittimellä .\nMeinasin jo jättää homman sikseen ja tyytyä valmiisiin kaapeleihin (20cm lyhyimmät mitä löysin).\nHyvä juttu, että tuli tämä artikkeli.\nPitääkin hankkia tuollaiset avattava liittimiset kaapelit ja soveltaa ohjeita niihin.\nPosted: 22.10.2007 23:06\nItsellä auennut kaikki mitä nyt testannut. Toiset on kumisempia kuin toiset mutta kyllä ne "muovisetkin" aukeaa, kun siitä kyljestä vähän auttaa.\nPosted: 23.10.2007 20:07\nEi tuo sata-kaapeli tuossa atx kotelossa niinkään, mutta ne virtalähteen johdot. Ne ainaiset virtajohtosotkut. Mietin että pitäisiköhän lyhentää, mutta toisaalta, jos niitä tulee käytettyä jossain muussa koneessa niin..\nPosted: 24.10.2007 00:14\nJoined: 23.10.2007 23:53\nPitipähän nyt oikein tehdä tunnukset tännekkin puolelle kun pääsee omasta artikkelista turisemaan\nYankowich: Ei vaikuta mitenkään kovalevyn toimintaan, esim. Vikin koneessa tällainen kaapeli (ensimmäinen lyhennetty kaapeli btw) tälläkin hetkellä paikallaan ja mainiosti toimii\nEicca: Tällä hetkellä juuri pohdiskelen miten tuon ATX 20pin liittimen nippelit saisi helpoiten irti ja auki koska tarkoitus olisi muokata 20pin ATX liittimestä 24pin ilman sovitinpätkää Samantien varmaankin lyhennän piuhan oikeaan mittaan koska pieneen ja ahtaaseen koteloon tulossa.